sagorsarker/bangla-wikipedia huggingface dataset:
কামাল হায়দার (রাজনীতিবিদ)

কামাল হায়দার (২১ জানুয়ারি ১৯৪৭-৪ জুন ২০২৪) ছিলেন বাংলাদেশের একজন রাজনীতিবিদ, সাংবাদিক ও মুক্তিযুদ্ধা। তিনি নরসিংদী-৩ আসনের সংসদ সদস্য ছিলেন।
কামাল হায়দার ২১ জানুয়ারি ১৯৪৭ সালে নরসিংদীর শিবপুরের চক্রধা ইউনিয়নের বৈলাবো গ্রামে জন্মগ্রহণ করেন। তার বাবার নাম ইদ্রিস আলী মাস্টার।
তিনি ঢাকা বিশ্ববিদ্যালয়ের সাংবাদিকতা বিভাগে অর্নাস ও মাস্টার্স ডিগ্রি অর্জন করেছিলেন।
কামাল হায়দার শিবপুর পাইলট উচ্চ বিদ্যালয়ে পড়ার সময় ছাত্র ইউনিয়নে যুক্ত হয়ে রাজনৈতিক জীবন শুরু করেন।
১৯৭১ সালে তিনি ন্যাপ, কমিউনিস্ট পার্টি ও ছাত্র ইউনিয়ন সমন্বয়ে গঠিত গেরিলা বাহিনীর ভারতে প্রশিক্ষণপ্রাপ্ত একজন মুক্তিযোদ্ধা।
ন্যাশনাল আওয়ামী পার্টির সাংগঠনিক সম্পাদক হিসেবে তিনি দায়িত্ব পালন করেন।
আশির দশকে সামরিক শাসনবিরোধী আন্দোলনে তিনি ১৫ দল ও আর দলীয় জোটের অন্যতম নেতা ছিলেন এবং ৯০ এর গণঅভ্যুত্থানের গুরুত্বপূর্ণ সংগঠক হিসেবে ভূমিকা রেখেছেন।
১৯৮৬ সালের তৃতীয় জাতীয় সংসদ নির্বাচনে ৮ দলীয় জোটের সমর্থনে ন্যাশনাল আওয়ামী পার্টি (এনএপি) প্রার্থী হিসেবে নরসিংদী-৩ আসন থেকে সংসদ সদস্য নির্বাচিত হয়েছিলেন।
১৯৯১ সালের পঞ্চম জাতীয় সংসদ নির্বাচনে ন্যাপ (মুজাফফর) প্রার্থী হিসেবে নরসিংদী-৩ আসন থেকে তিনি পরাজিত হয়েছিলেন।
বাংলাদেশ শান্তি পরিষদের তিনি সাধারণ সম্পাদক হিসেবে দায়িত্ব পালন করেছেন। পরে গণফোরাম ও আওয়ামী লীগের রাজনীতির সঙ্গেও যুক্ত হন।
রাজনীতির পাশাপাশি তিনি সাংবাদিকতা পেশার সঙ্গেও যুক্ত ছিলেন।
কামাল হায়দারের ১ ছেলে ও ১ মেয়ে রয়েছে। ছেলে তানভীর হায়দার পাভেল সিটি গ্রুপের সিনিয়র ডিরেক্টর, ছেলের বউ চিকিৎসক ও সেনাবাহিনীর মেজর, মেয়ে সুপ্তি হায়দার ব্রিটিশ কাউন্সিলে চাকরি করেন।
কামাল হায়দার ৪ জুন ২০২৪ সালে নিজ বাসভবন ১২৭ আসিউরেন্স সিটি, বাগানবাড়ি, ঢাকায় মৃত্যুবরণ করেন। নরসিংদীর শিবপুরের চক্রধা ইউনিয়নের বৈলাবো গ্রামের পারিবারিক গোরস্থানে ৫ জুন ২০২৪ সালে তাকে সমাহিত করা হয়।
মোহাম্মদ শহীদুল্লাহ ভূঁইয়া

মোহাম্মদ শহীদুল্লাহ ভূঁইয়া বাংলাদেশের নরসিংদী জেলার রাজনীতিবিদ যিনি নরসিংদী-৪ আসনের সংসদ সদস্য ছিলেন।
মোহাম্মদ শহীদুল্লাহ ভূঁইয়া নরসিংদী জেলায় জন্মগ্রহণ করেন।
মোহাম্মদ শহীদুল্লাহ ভূঁইয়া ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নরসিংদী-৪ আসন থেকে সংসদ সদস্য নির্বাচিত হয়েছিলেন।
কামাল হায়দার (লেখক)

কামাল হায়দার (১৯৩৩-১৯৮০) দক্ষিণ ইয়েমেনের একজন ছোট গল্পের লেখক ছিলেন। ইয়েমেনের সামাজিক সমস্যাগুলির সাথে তার গল্পগুলির জন্য তিনি বিখ্যাত ছিলেন। তিনি মৃত্যুর মাত্র দু'বছর আগে তার ছোটগল্প, সাইনপোস্ট (১৯৭৮) সালের একটি সংকলন প্রকাশ করেছিলেন। তার একটি গল্প "অ্যান ম্যান অফ ন কনসোয়েন্স" অলিভ কেনি এবং টমাস ইজি ইংরেজিতে অনুবাদ করেছিলেন এবং আধুনিক আরব সাহিত্যের ১৯৮৮ সালের নৃবিজ্ঞানে প্রকাশিত হয়েছিল।
ক্যারা উইলিয়ামস

ক্যারা উইলিয়ামস (জন্ম বার্নিস কামিয়াত; ২৯ জুন ১৯২৫) হলেন একজন মার্কিন অভিনেত্রী। তিনি "দ্য ডিফায়্যান্ট ওয়ানস্" (১৯৫৮) চলচ্চিত্রে বিলির মায়ের চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি টেলিভিশনে সিবিএসের ধারাবাহিক "পিট অ্যান্ড গ্ল্যাডিস" (১৯৬০-৬২)-এ গ্ল্যাডিস পোর্টার চরিত্রে অভিনয় করে হাস্যরসাত্মক ধারাবাহিকে সেরা প্রধান অভিনেত্রী বিভাগে এমি পুরস্কারের মনোনয়ন লাভ করেন।
ক্যারা উইলিয়ামস ১৯২৫ সালের ২৯শে জুন নিউ ইয়র্ক অঙ্গরাজ্যের ব্রুকলিন শহরে জন্মগ্রহণ করেন। তার প্রকৃত নাম বার্নিস কামিয়াত। তার মাতা ফ্লোরেন্স "ফ্লোরা" (বিবাহপূর্ব শোয়ার্ট্‌জ; ১৮৯৭-১৯৯০) এবং পিতা বেঞ্জামিন আরভিং কামিয়াত (১৮৬৫-১৯৫৭)। বেঞ্জামিন অস্ট্রীয় সাম্রাজ্যের লেমবের্গে জন্মগ্রহণকারী ইহুদি অভিবাসী। তিনি ব্রুকলিনের সুপরিচিত ব্যক্তি ছিলেন এবং "ব্রুকলিন ইগল"-এর সাংবাদিক ছিলেন। অন্যদিকে ফ্লোরা নিউ ইয়র্কে জন্মগ্রহণ করেন এবং তার পিতামাতা রোমানীয় ইহুদি অভিবাসী। ফ্লোরা ব্রুকলিনের অ্যালবি থিয়েটারের পাশে ম্যানিকিউরিস্ট হিসেবে কাজ করতেন, সেখানে তিনি তার কন্যা বার্নিসকে থিয়েটারের মালিকের কাছে রেখে আসতেন।
তিনি বেতার অনুষ্ঠানে কণ্ঠাভিনয় শুরু করেন এবং ১৯৪১ সালে ১৬ বছর বয়সে তিনি চলচ্চিত্রে চুক্তিবদ্ধ হন এবং বার্নিস কে নামে ছোট-খাট চরিত্রে অভিনয় করতে থাকেন।
১৯৫৬ সালে উইলিয়ামস "মিট মি ইন লাস ভেগাস" চলচ্চিত্রে অভিনয় করেন, যা একাডেমি পুরস্কারের মনোনয়ন লাভ করে। এই চলচ্চিত্রে তার গাওয়া "আই রিফিউজ টু রক এন রোল" গানটি জনপ্রিয়তা অর্জন করে। পরের বছর তিনি "দ্য হেলেন মরগান স্টোরি" (১৯৫৭)-এ অ্যান ব্লিদ ও পল নিউম্যানের সাথে পার্শ্ব ভূমিকায় অভিনয় করেন। ১৯৫৮ সালে তিনি "দ্য ডিফায়্যান্ট ওয়ানস্" চলচ্চিত্রে বিলির মায়ের চরিত্রে অভিনয় করেন। এটি শ্রেষ্ঠ চলচ্চিত্র বিভাগে একাডেমি পুরস্কারের মনোনয়ন লাভ করে এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি জেমস ক্যাগনির সাথে সঙ্গীতধর্মী হাস্যরসাত্মক চলচ্চিত্র "নেভার স্টিল অ্যানিথিং স্মল"-এ অভিনয় করেন।
উইলিয়ামস ১৯৪৫ সালে অ্যালান গ্রেকে বিয়ে করেন। তাদের ক্যাথি গ্রে নামে এক কন্যা ছিল। দুই বছর পর তাদের বিবাহবিচ্ছেদ ঘটে। এরপর উইলিয়ামস ১৯৫২ সালে জন ড্রিউ ব্যারিমোরকে বিয়ে করেন। জন অভিনেত্রী ড্রিউ ব্যারিমোরের পিতা। তাদের বৈবাহিক সম্পর্কে জটিলতা দেখা দেয় এবং ১৯৫৯ সালে তাদের বিবাহবিচ্ছেদ ঘটে। তাদের পুত্র জন ব্লিদ ব্যারিমোর সাবেক অভিনেতা। উইলিয়ামসের তৃতীয় স্বামী অ্যাশার ড্যান লস অ্যাঞ্জেলেসের আবাসন ব্যবসায়ী। অ্যাশার ২০১৮ সালে ৮৩ বছর বয়সে মৃত্যুবরণ করেন।
সুতপার ঠিকানা

সুতপার ঠিকানা ২০১৫ সালের বাংলা যুদ্ধভিত্তিক-নাট্য চলচ্চিত্র। বাংলাদেশের নারী জীবনের পটভূমিতে নির্মিত চলচ্চিত্রটির কাহিনি ও চিত্রনাট্য রচনা এবং পরিচালনা করেছেন প্রসূন রহমান। চলচ্চিত্রে সুতপা নামে এক নারীর কিশোরী থেকে মধ্য বয়স পর্যন্ত বেড়ে ওঠা এবং জীবন সংগ্রামের কাহিনি দেখানো হয়েছে। সুতপার জীবনের চারটি অধ্যায়ে সংগ্রামী নারী চরিত্রে অভিনয় করেছেন অপর্ণা ঘোষ। এছাড়াও অন্যান্য চরিত্রে ছিলেন শাহাদাত হোসাইন, সায়কা আহমেদ, মাহমুদুল ইসলাম মিঠু এবং জয়ন্ত চট্টোপাধ্যায়।
গণপ্রজাতন্ত্রী বাংলাদেশ সরকার এবং ইমেশন ক্রিয়েটরের প্রযোজনায় নির্মিত চলচ্চিত্রটি ২০১৫ সালের ৮ মে বাংলাদেশে মুক্তি পায়। "হার ওন অ্যাড্রেস" শিরোনামে চলচ্চিত্রটি এশিয়া, আমেরিকা এবং ইউরোপের বিভিন্ন চলচ্চিত্র উৎসবে প্রদর্শিত হয়।
চলচ্চিত্রের সঙ্গীত পরিচালনা করেছেন কুমার বিশ্বজিৎ।
চলচ্চিত্রটির বেশকয়েকটি মুক্তিপূর্ব এবং মুক্তিপরবর্তী আনুষ্ঠানিক প্রদর্শনী হয়। ২০১৫ সালের নভেম্বরে অস্ট্রেলিয়ার মেলবোর্নে ফিনিক্স চলচ্চিত্র উৎসবে এবং ডিসেম্বরে ভারতের ৪র্থ দিল্লি আন্তর্জাতিক চলচ্চিত্র উৎসবে বিশ্ব চলচ্চিত্র বিভাগে, স্পেনের মার্বেলায় আই ফিল্মমেকার আন্তর্জাতিক চলচ্চিত্র উৎসবে ও ইতালির লুমিয়ের চলচ্চিত্র উৎসবে প্রদর্শিত হয়। ২০১৬ সালের জানুয়ারি মাসে ঢাকা আন্তর্জাতিক চলচ্চিত্র উৎসবে এশিয়ান সিনেমা বিভাগে চলচ্চিত্র উৎসবে প্রদর্শিত হয়। একই বছরের মার্চে ইরানের আম্মার চলচ্চিত্র উৎসবে, এপ্রিলে যুক্তরাজ্যের লন্ডন বেঙ্গলি চলচ্চিত্র উৎসবে, এবং মে মাসে কানাডার টরন্টোতে অনুষ্ঠিত ইন্টারন্যাশনাল ফিল্ম ফেস্টিভাল অব সাউথ এশিয়া উৎসবে চলচ্চিত্রটি প্রদর্শিত হয়। এছাড়াও বুলগেরিয়ার মেনার উৎসবে বিশ্বের ৪৬৫টি চলচ্চিত্রের মধ্যে নির্বাচিত ১৬টি চলচ্চিত্রের তালিকায় চলচ্চিত্রটি অন্তর্ভুক্ত।
চলচ্চিত্রটি মালয়েশিয়া এবং ব্রুনাইয়ের দুটি টেলিভিশন চ্যানেলে সম্প্রচারিত হয়।
প্রাথমিকভাবে চলচ্চিত্রটি ২০১৫ সালের আন্তর্জাতিক নারী দিবসে মুক্তি দেওয়ার পরিকল্পনা ছিল। যদিও গণপ্রজাতন্ত্রী বাংলাদেশ সরকারের প্রদত্ত অনুদানের দীর্ঘসূত্রিতার কারণে চলচ্চিত্রটি ৮ মে মাতৃ দিবসে বাংলাদেশের প্রেক্ষাগৃহে বাণিজ্যিকভাবে মুক্তি দেয়া হয়। ২০১৬ সালের মার্চে মালয়েশিয়ার গোল্ডেন স্ক্রিন সিনেমার ৪টি মাল্টিপ্লেক্সে বাণিজ্যিকভাবে মুক্তি পায় চলচ্চিত্রটি।
"সুতপার ঠিকানা" সমালোচক, দর্শক এবং চলচ্চিত্র বোদ্ধাদের কাছ থেকে মিশ্র প্রতিক্রিয়া লাভ করেছিল। "এশিয়ান মুভি পালসের" প্যানোস কোটজথানাসিস বলেন, "তার নিজের ঠিকানা" একটি দক্ষ আর্ট হাউস চলচ্চিত্র, যা বিনোদন ও সঙ্গীত এবং ঘোষের অভিনয়ের মাধ্যমে নারী জীবন সম্পর্কিত মূল বক্তব্যের অর্থবোধ সৃষ্টি করে।"
ছোই মু-বে

চোই মু-বে (; জন্ম: ২ জুন, ১৯৭০, বুসান) হচ্ছেন দক্ষিণ কোরিয়ার একজন প্রাক্তন হেভিওয়েট গ্রিকো-রোমান কুস্তিগির (রেসলার) এবং পেশাদার মিশ্র মার্শাল আর্টিস্ট। ইংরেজিতে প্রায়ই তাকে মু-বে ছোই ("Mu-Bae Choi") নামে ডাকা হয়। ২০০৪ সাল থেকে একজন পেশাদার কুস্তিগির হিসেবে তিনি ওয়ার্ল্ড ভিক্টোরি রোড, প্রাইড ফাইটিং চ্যাম্পিয়নশিপ, কে -১ হিরো এবং প্যানক্রেসের হয়ে প্রতিযোগিতা করেছেন। তিনি ইউএফসি অভিজ্ঞ প্রবীণ সোয়া পালেলি এবং ডেভ হারম্যানের বিরুদ্ধে উল্লেখযোগ্য বিজয় অর্জন করেছেন।
জাপানি ভাষায় তার ছদ্মনাম ফুচিন-কান। এখানে ‘"ফুচিন"’ শব্দের অর্থ "অডুবনীয়" এবং ‘"কান"’ একই সাথে "যুদ্ধজাহাজ বা রণতরী" এবং "(দক্ষিণ) কোরিয়া"।
২০০৪ সালে প্রাইড এফসিতে মিশ্র মার্শাল আর্টে তিনি অভিষিক্ত হন। তার প্রথম এমএমএ লড়াইয়ে তনি প্রাক্তন রেসলার ইউসুক ইমামুরাকে পরাজিত করেন।
২০১৫ সালের মে মাস অবধি তার পেশাদার এমএমএ রেকর্ড ছিল "১১-৪"। ২০০৭ সালের ২ জুনে যুক্তরাষ্ট্রের লস অ্যাঞ্জেলেসে অনুষ্ঠিতব্য "কে -১ ডায়নামাইট!! ইউএসে"-তে "মাইটি" মো সিলিগার বিপক্ষে তার লড়ার কথা ছিল। কিন্তু অঘোষিত কারণে তিনি এই লড়াই থেকে সরে আসেন।
২০০৮ সালের ৮ ই জুন সেনগোকু-৩ ইভেন্টের মাধ্যমে ছোই মু-বে সেনগোকুতে আত্মপ্রকাশ করেন। এই লড়াইয়ে তিনি ব্রাজিলীয় মার্সিয়ো ক্রুজের বিপক্ষে পরাজিত হন।
 |-
প্রার্থনা সমাজ

প্রার্থনা সমাজ ( সংস্কৃত: प्रार्थना समाज‌‌) হল ঊনবিংশ শতাব্দীতে ভারতের বোম্বাইয়ে (বর্তমান মুম্বই) পূর্ববর্তী সংস্কার আন্দোলনগুলিকে ভিত্তি করে গড়েওঠা একটি ধর্মীয় ও সামাজিক সংস্কার আন্দোলন। ১৮৬৭ সালে সাধারণ মানুষদেরকে একেশ্বরবাদে বিশ্বাসী করানোর উদ্দেশ্য নিয়ে কেশবচন্দ্র সেন যখন মহারাষ্ট্রে যান, তখন দাদোবা পান্ডুরং ও তার ভাই আত্মারাম পান্ডুরং প্রার্থনা সমাজ স্থাপিত করেন। পরে মহাদেব গোবিন্দ রানাডে এর সঙ্গে যুক্ত হলে এটি জনপ্রিয় হয়ে ওঠে। এর প্রধান সংস্কারকরা ছিল বুদ্ধিজীবী, যারা হিন্দুদের সমাজব্যবস্থার সংস্কারের পক্ষে ছিল। প্রখ্যাত তেলুগু সংস্কারক ও লেখক বীরেশলিঙ্গম পান্তুলু (যাঁকে দক্ষিণ ভারতের বিদ্যাসাগর বলে অভিহিত করা হয়) এটিকে দক্ষিণ ভারতে ছড়িয়ে দেন ।
ধর্মীয় এবং সামাজিক সংস্কারের আন্দোলন হিসাবে মহারাষ্ট্রে এ আন্দোলন শুরু হয়েছিল ও ব্রাহ্মসমাজের সঙ্গে এর সাদৃশ্য ছিল। মুম্বইয়ের প্রার্থনা সমাজের পূর্বসূরী ছিল পরমহংস সভা। মুম্বইয়ের রাম বালকৃষ্ণ জয়কর ও অন্যরা উদার ধারণা প্রচারের জন্য একটি গোপন সমিতি তৈরি করে, যা পরমহংস সভা নামে পরিচিত। শক্তিশালী এবং গোঁড়া মানুষদের ক্রোধ এড়ানোর জন্য এটিকে গোপন রাখা হয়েছিল।
সমসাময়িক বাংলার ব্রাহ্মসমাজ, যুক্তিবাদী বা আস্তিক বিশ্বাস এবং সামাজিক সংস্কার এর সঙ্গে বিবেচনা করলে বোঝা যায়, প্রার্থনা সমাজ মারাঠি সন্ত মতবাদী নামদেব, তুকারামদের ধর্মীয় ঐতিহ্যের অনুসারী ছিল । ব্রাহ্মসমাজের প্রতিষ্ঠাতারা প্রাচীন বৈদিক গ্রন্থসহ অনেক বিশ্বব্যাপী বিভিন্ন ধর্ম পরীক্ষা করেছিলেন, যা পরবর্তীতে অমোঘ বা দৈব হিসাবে গ্রহণযোগ্য ছিল না। যদিও প্রার্থনা সমাজের অনুগামীরা ছিল আস্তিক, তারা বেদকে চূড়ান্ত বা অমোঘ বলে গণ্য করেননি। তাঁরা পুরাতন মারাঠি "কবি-সন্তগণ"-এর স্তবগুলি তাঁদের প্রার্থনায় ব্যবহার করেছিলেন। তাদের ধারণাগুলি দক্ষিণ মহারাষ্ট্রে ত্রয়োদশ শতাব্দীর বৈষ্ণব ভক্তি আন্দোলনের অংশ হিসাবে বিট্টলর ভক্তিমূলক কবিতাগুলির সন্ধান দেয়। মারাঠি কবিরা মুঘলদের প্রতিরোধের আন্দোলনে উদ্বুদ্ধ করেছিলেন । তবে, ধর্মীয় উদ্বেগের বাইরে, প্রার্থনা সমাজের প্রাথমিক দৃষ্টি নিবদ্ধ ছিল সামাজিক ও সাংস্কৃতিক সংস্কারের দিকে।
প্রার্থনা সমাজ সমকালীন সামাজিক ও সাংস্কৃতিক ব্যবস্থা এবং ধর্মীয় বিশ্বাসের মধ্যে সম্পর্কের সমালোচনা করেছিল এবং ইতোমধ্যে ব্রিটিশ সরকারের শুরু করা রাজনৈতিক পরিবর্তনের তুলনায় সমাজ সংস্কারকে অগ্রাধিকার দিয়েছিল। তাদের ব্যাপক সংস্কার আন্দোলনগুলির মধ্যে ছিল পশ্চিম ভারতে সাংস্কৃতিক পরিবর্তন এবং সামাজিক সংস্কারের অনেক চিত্তাকর্ষক প্রকল্পকে, নারী ও পিছিয়েপড়া শ্রেণির উন্নতি, বর্ণ বিভাজনের অবসান, বাল্যবিবাহ এবং শিশুহত্যা, মহিলাদের শিক্ষার সুযোগ, এবং বিধবা পুনর্বিবাহ। এর সাফল্য পরিচালিত করেছিলেন প্রখ্যাত সংস্কৃত পণ্ডিত রামকৃষ্ণ গোপাল ভান্ডারকর, আত্মরাম পান্ডুরং, নারায়ণ চন্ডবারকর, এবং মহাদেব গোবিন্দ রানাডে । রানাডে জোর দিয়ে বলেছিলেন,
ম্যাডেলিন কান

ম্যাডেলিন গেইল কান (জন্ম ম্যাডেলিন গেইল উল্‌ফসন; ২৯ সেপ্টেম্বর ১৯৪২ - ৩ ডিসেম্বর ১৯৯৯) ছিলেন একজন মার্কিন অভিনেত্রী, কৌতুকাভিনেত্রী, কণ্ঠাভিনেত্রী, ও গায়িকা। তিনি পিটার বোগদানভিচ ও মেল ব্রুক্স পরিচালিত হাস্যরসাত্মক চলচ্চিত্রে অভিনয়ের জন্য সুপরিচিত ছিলেন। তার অভিনীত উল্লেখ্যযোগ্য চলচ্চিত্র হল "হোয়াট্‌স আপ, ডক?" (১৯৭২), "ইয়ং ফ্রাঙ্কেস্টাইন" (১৯৭৪), "হাই অ্যাংজাইটি" (১৯৭৭), "হিস্ট্রি অব দ্য ওয়ার্ল্ড, পার্ট ওয়ান" (১৯৮১)। তিনি "পেপার মুন" (১৯৭৩) ও "ব্লেজিং স্যাডলস" (১৯৭৪) চলচ্চিত্রে অভিনয়ের জন্য টানা দুইবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
কানের ব্রডওয়ে মঞ্চে অভিষেক ঘটে ১৯৬৮ সালে লিওনার্ড সিলম্যানের "নিউ ফেসেস" নাটক দিয়ে। তিনি ১৯৭৪ সালে "ইন দ্য বুম বুম বুম" নাটকে ও ১৯৭৮ সালে সঙ্গীতনাট্য "অন দ্য টুয়েন্টিয়েথ সেঞ্চুরি" নাটকে অভিনয় করে দুটি টনি পুরস্কারের মনোনয়ন লাভ করেন এবং প্রথম নাটকটির জন্য একটি ড্রামা ডেস্ক পুরস্কার অর্জন করেন। তিনি ১৯৯৩ সালে "দ্য সিস্টার্স রোজেন্সউইগ" নাটকে অভিনয়ের জন্য মঞ্চনাটকে শ্রেষ্ঠ প্রধান অভিনেত্রী বিভাগে টনি পুরস্কার ও ড্রামা ডেস্ক পুরস্কার অর্জন করেন।
জেনিফার চিয়াং

জেনিফার চিয়াং (জন্ম: ২৯ এপ্রিল, ১৯৮৬) হলেন মাইক্রোনেশিয়া যুক্তরাজ্য-এর একজন মুষ্টিযোদ্ধা। তিনি ২০১৬ গ্রীষ্মকালীন অলিম্পিকে নারীদের লাইটওয়েট ইভেন্টে অংশ নিয়েছিলেন এবং রাউন্ড-১৬ তে মিকেলা মায়ার এর কাছে পরাজিত হন। তিনি অংশগ্রহণকারী দেশসমূহের কুচকাওয়াজ-এ তার দেশের পতাকা বহনকারী ছিলেন।
চিয়াং এর প্রো এমএমএ অভিষেক ঘটে ১৩ ই অক্টোবর বেলাটোর ২০৮ এ জেসিকা রুইজের বিরুদ্ধে টিকেও জয়ের মাধ্যমে।
পক্ষী ইনফ্লুয়েঞ্জা

পক্ষী ইনফ্লুয়েঞ্জা হল এক ধরনের ইনফ্লুয়েঞ্জা। ভাইরাসঘটিত এই রোগটি বন্য জলচর পাখিদের প্রাকৃতিকভাবেই সংক্রমিত করে এবং কখনও কখনও গৃহপালিত পশু-পাখিদেরকেও সংক্রমিত করতে পারে। এটি ইংরেজি ভাষাতে অ্যাভিয়ান ইনফ্লুয়েঞ্জা, অ্যাভিয়ান ফ্লু, বার্ড ইনফ্লুয়েঞ্জা, বার্ড ফ্লু ইত্যাদি নামে পরিচিত। বিভিন্ন প্রকারের পক্ষী ইনফ্লুয়েঞ্জা আছে, যাদের মধ্যে অধিক রোগসৃষ্টিকারী পক্ষী ইনফ্লুয়েঞ্জা (ইংরেজি Highly Pathogenic Avian Influenza (HPAI)) সবচেয়ে বিপজ্জনক, যেটি বাংলাদেশে প্রথম দেখা যায় ২০০৭ সালে। পক্ষী ফ্লুর সাথে নির্দিষ্ট পোষকে অভিযোজিত ইনফ্লুয়েঞ্জা ভাইরাসঘটিত ফ্লু যেমন- শূকরের ইনফ্লুয়েঞ্জা, কুকুরের ইনফ্লুয়েঞ্জা , ঘোড়ার ইনফ্লুয়েঞ্জা ও মানব ইনফ্লুয়েঞ্জার সাদৃশ্য রয়েছে। তিন ধরনের (এ, বি ও সি) ইনফ্লুয়েঞ্জা ভাইরাসের মধ্যে ইনফ্লুয়েঞ্জা এ একটি পশুপাখিবাহী রোগ (বা জুনোটিক সংক্রমণ, ইংরেজিতে Zoonotic infection) যার প্রধান প্রাকৃতিক ধারক (Natural reservoir) হল পাখি। অধিকাংশ ক্ষেত্রেই পক্ষী ইনফ্লুয়েঞ্জা বলতে ইনফ্লুয়েঞ্জা এ ভাইরাসকেই বোঝায়।
যদিও পক্ষী ইনফ্লুয়েঞ্জা ভাইরাস পাখিতে অভিযোজিত, এটি মানুষ থেকে মানুষেও ছড়াতে পারে। রোগসৃষ্টিকারী ক্ষমতার (প্যাথজেনিসিটি) উপর ভিত্তি করে পক্ষী ইনফ্লুয়েঞ্জাকে দুই ভাগে বিভক্ত করা যায়, অধিক রোগসৃষ্টিকারী (HPAI)এবং স্বল্প রোগসৃষ্টিকারী (LPAI) পক্ষী ইনফ্লুয়েঞ্জা। এইচ.পি.এ.আই (HPAI)-এর বহুল পরিচিত স্ট্রেইন এইচ৫এন১ (H5N1) সর্বপ্রথম আলাদা করা হয় ১৯৯৬ সালে চীনের কুয়াংতুং প্রদেশে একটি খামারের হাঁস থেকে। 
ইনফ্লুয়েঞ্জা এ/এইচ5এন1 প্রথম ১৯৯৬ সালে চীনে একটি হংস থেকে চিহ্নিত হয়েছিল। হংকংয়ে ১৯৯৭ সালে সর্বপ্রথম মানব সংক্রমণের খবর পাওয়া গেছে।
পক্ষী ইনফ্লুয়েঞ্জা এ ভাইরাসের বংশের (স্ট্রেইন) উদাহরণ:
আন্তর্জাতিক
বিশ্ব স্বাস্থ্য সংস্থা (WHO)
জাতিসংঘের খাদ্য ও কৃষি সংস্থা (FAO)
বিশ্ব প্রাণী স্বাস্থ্য সংস্থা (World Organisation for Animal Health ,OIE)
যুক্তরাষ্ট্র
ইউরোপ
মেহরান স্পাইস অ্যান্ড ফুড ইন্ডাস্ট্রিজ

মেহরান স্পাইস অ্যান্ড ফুড ইন্ডাস্ট্রিজ হচ্ছে পাকিস্তানের একটি খ্যাতিমান মশলা প্রক্রিয়াজাত কারখানা এবং কোম্পানি। ১৯৭৫ সালে সিন্ধু প্রদেশে কারখানা সর্বপ্রথম খোলে মেহরান। শুরুর দিকে মশলা বানালেও মেহরান পরে চাল, লবণ, ডাল, তেল এগুলোও প্যাকেটজাত করে বিক্রি করা শুরু করে তাদের নিজস্ব ক্ষেত থেকে উৎপাদনের মাধ্যমে, এছাড়াও তাদের আচার এবং মিষ্টিও রয়েছে। পাকিস্তানে জনপ্রিয়তা পাবার পর, এই মশলা কোম্পানি ১৯৯০-এর দশকে তাদের প্যাকেটজাত মশলাসমূহ বিশ্বের অন্যান্য দেশে পাঠাতে (রপ্তানি) শুরু করে। পশ্চিমা দেশ যেমন জার্মানি, যুক্তরাজ্য এবং যুক্তরাষ্ট্র সহ সিঙ্গাপুর, মালয়েশিয়াতেও এই মশলা বিক্রি হয়। ১৯৮৪ সাল থেকে ফেডারেশন অফ পাকিস্তান চেম্বারস অফ কমার্স অ্যান্ড ইন্ডাস্ট্রি মেহরানকে ৩৩ বার "সেরা রপ্তানি পুরস্কারে" ভূষিত করেছে। এই শিল্প প্রতিষ্ঠানটি গুল মোহাম্মাদ লোত নামের এক ব্যক্তি গড়ে তুলেছিলেন থারপার্কার জেলা (সিন্ধু প্রদেশে)। মধ্যপ্রাচ্যের দেশগুলোতে মেহরান আরবীয় রন্ধনশৈলীর মশলা, আচার, চাটনি, কেচাপ, সসেজ - এইসব রপ্তানি করে।
নাদিয়া কাসেম

নাদিয়া কাসেম (জন্ম: ১৫ নভেম্বর ১৯৯৫) একজন অস্ট্রেলিয়ান মিশ্র মার্শাল আর্টিস্ট এবং বর্তমানে আলটিমেট ফাইটিং চ্যাম্পিয়নশিপের (ইউএফসি) স্ট্রওয়েট বিভাগে লড়াই করেন।
কাসেমের জন্ম অস্ট্রেলিয়ার নিউ সাউথ ওয়েলসের ওয়ান্টওয়ার্থভিলেতে। কাসেম লেবাননের বংশোদ্ভূত। তার পিতামহীরা ১৯৭০ এর দশকে লেবানন থেকে অস্ট্রেলিয়ায় পাড়ি জমান। তিনি তাইকোয়ান্দোতে প্রশিক্ষণ গ্রহণ করেছেন এবং তরুণ বয়সে রাগবি এবং সফটবল খেলতেন। তিনি "দ্য আলটিমেট ফাইটার: টিম রাউসি বনাম টিম টেট" টিভি সিরিজ দ্বারা অনুপ্রাণিত হয়েছিলেন, তবে কেবল তার ভাইকে মল্লযুদ্ধ টুর্নামেন্টে প্রতিযোগিতা করতে দেখার পরে এমএমএ প্রশিক্ষণ নেওয়া শুরু করেন। নাদিয়া অপেশাদার এমএমএ-তে প্রতিযোগিতা শুরু করে খুব বেশিদিন এখানে ছিলেন না এবং প্রো হয়ে উঠেন। ইউএফসি-তে স্বাক্ষর করার আগে তার রেকর্ড ছিল ৪-০।
কাসেম আরবান ফাইট নাইট এবং অস্ট্রেলিয়া আঞ্চলিক প্রচারণার অধীনে অস্ট্রেলীয় সার্কিটে লড়াই করেছেন। তিনি ইউএফসি এর সাথে স্বাক্ষর করার আগে ৪-০ এর অপরাজিত রেকর্ড করেন।
কাসেমের আশা ছিল ১১ জুন ২০১৭ নিউজিল্যান্ডের অকল্যান্ডে "ইউএফসি ফাইট নাইট: লুইস বনাম হান্টে জেজে" অ্যালড্রিচের বিপক্ষে তার প্রচারণামূলক অভিষেক করবেন, কিন্তু চোটের কারণে কার্ড থেকে অপসারণ করা হয় এবং তার পরিবর্তে চ্যান-মি জেওন কে নেওয়া হয়।
কাসেম ১৯ নভেম্বর, ২০১৭ অস্ট্রেলিয়ার সিডনিতে ইউএফসি ফাইট নাইট: ওয়ারডাম বনাম তাইবুরা তে অ্যালেক্স চেম্বার্সের মুখোমুখি হন। ওজন-ইনগুলিতে, কাসেমের ওজন ১২০ পাউন্ড, ১১৬ পাউন্ডের শিরোনামহীন লড়াইয়ের জন্য স্ট্রওয়েটের উপরের সীমা থেকে ৪ পাউন্ড বেশি ছিল। বাউট একটি ক্যাচওয়েটের দিকে এগিয়ে যায় এবং কাসেম তার তহবিলের ৩০% চেম্বারে বাজেয়াপ্ত করে। সর্বসম্মত সিদ্ধান্তে তিনি লড়াইয়ে জয়ী হন।
১৩ জুন ২০১৮ কাসেমের ইউএফসি ফাইট নাইট ১৩২ এ জিয়াওনান ইয়ানের মুখোমুখি হওয়ার কথা ছিল, তবে চোটের কারণে তিনি ইভেন্ট থেকে নিজেকে প্রত্যাহার করে নেন।
১০ ফেব্রুয়ারি ২০১৯ কাসেম ইউএসএফ ২৩৪ এ মন্টানা দে লা রোজার মুখোমুখি হন। তিনি দ্বিতীয় রাউন্ডে বাহু দ্বারা আবদ্ধের মাধ্যমে লড়াইটি হেরে যান।
কাসেম ৬ অক্টোবর ২০১৯ ইউএফসি ২৪৩ এ জি ইওন কিমের মুখোমুখি হন। ওজন-ইনগুলিতে, কিমের ওজন ১২৮ পাউন্ড ছিল, যা ফ্লাইওয়েট নন-শিরোনাম লড়াইয়ের সীমা ১২৬ পাউন্ডের চেয়ে ২ পাউন্ড বেশি। তাকে তার ফির ৩০% জরিমানা করা হয়েছিল, যা তার প্রতিপক্ষ কাসেম তা লাভ করে। বাউট ক্যাচওয়েটের দিকে এগিয়ে যায়। তিনি দ্বিতীয় রাউন্ডে টেকনিক্যাল নকআউটের মাধ্যমে লড়াইটিতে হেরে যান। প্রথম রাউন্ডের শুরুতে বাজে প্রচেষ্টার জন্য কাসেম প্রচন্ড সমালোচনার মুখোমুখি হন।
৮ আগস্ট ২০২০ কাসেমের ইউএফসি ফাইট নাইট ১৭৪-এ মিরান্ডা গ্রেঞ্জারের মুখোমুখি হওয়ার কথা রয়েছে।
হত্যার জন্য আমেরিকান পুলিশ কোড "১৮৭" তার নামে রজু আছে।
আসামি কোদেরা

 সালে জাপানের তোচিগি প্রদেশে কোদেরা জন্মগ্রহণ করেছিলেন।
 সালে "স্ম্যাকগার্ল - জাপান কাপ ২০০২"-এর ২য় পর্বে আর্মার নমনের সাহায্যে নানা ইচিকাওয়াকে পরাজিত করার মধ্য দিয়ে মিশ্র মার্শাল আর্টে আত্মপ্রকাশ করেছিলেন কোদেরা। তার পরবর্তী লড়াইয়ে প্রায় দুই বছর পরে সালে "গোল্ডেন মাসল - স্ট্রঙ্গেস্ট কুইন টুর্নামেন্ট"-এ রিয়ার-নেক্ড বাঁধায় তিনি মেরি কানেকোর কাছে পরাজিত হয়েছিলো।
তিন বছর পরে সালে কোদেরা "কিংডম অফ গ্রেপল-লাইভ ২০০৭"-এ লড়াই করেছিলেন এবং ম্যামিকো মিজোগুচিকে আর্মবারের সাহায্যে পরাজিত করেছিলেন। কোদেরা সর্বসম্মত সিদ্ধান্তে মাসাকো ইয়োশিদার বিপক্ষে হেরে স্ম্যাকগার্লে ফিরে এসেছিলো।<ref name="2/14 SmackGirl - RESULTS - japan-mma.com"></ref> তার পরবর্তী লড়াইটি ছিলো মিকা নাগানোর বিরুদ্ধে, যিনি তে বিভক্ত সিদ্ধান্তের মাধ্যমে কোদেরাকে পরাজিত করেছিলো।
স্ম্যাকগার্লের বিলুপ্তি ও তার আগের লড়াইয়ের এক বছর পরে তারিখে কোদেরা "৪র্থ জুয়েল্‌স রিং"-এ ইয়ুকিকো সেকির বিরুদ্ধে আর্মবার নমনের মাধ্যমে জয় লাভ করেন। ২০০৯ সালের রাফ স্টোন গ্র্যান্ড প্রিক্স ৪৮ কেজি টুর্নামেন্টে কোদেরা অংশ নেন। এতে তারিখে মিসাকি ওজোয়াকে আর্মবার নমনের মাধ্যমে এবং তারিখে কিকুয়ো ইশিকাওয়াকে সর্বসম্মত সিদ্ধান্তে পরাজিত করবেন।
বেঙ্গালুরু গ্রামীণ জেলা

বেঙ্গালুরু গ্রামীণ জেলা, বা ব্যাঙ্গালোর গ্রামান্তর, হলো দক্ষিণ ভারতে অবস্থিত কর্ণাটক রাজ্যের দক্ষিণ-পূর্ব দিকের একটি জেলা৷ এটি কর্ণাটকের চারটি প্রশাসনিক বিভাগের বেঙ্গালুরু বিভাগের অন্তর্গত৷ ১৯৮৬ খ্রিস্টাব্দে পূর্বতন বেঙ্গালুরু জেলা দ্বিখণ্ডিত করে বেঙ্গালুরু নগর ও বেঙ্গালুরু গ্রামীণ জেলা দুটি গঠন করা হয়৷ জেলাটির উত্তর দিকে চিকবল্লাপুর জেলা, পূর্ব দিকে কোলার জেলা, দক্ষিণে বেঙ্গালুরু নগর জেলা, দক্ষিণ পশ্চিমে রামনগর জেলা ও উত্তর পশ্চিমে তুমকুর জেলা রয়েছে৷
বর্তমানে বেঙ্গালুরু গ্রামীণ জেলাটিতে একটি মহকুমা, চারটি তালুক, কুড়িটি হোব্লি (গ্রামসমষ্টি), ১,০৬৫ টি জনাধিষ্ঠিত গ্রাম, ৫টি শহর ও ৬৬ টি গ্রামপঞ্চায়েত রয়েছে৷ বৃহত্তর শহর বেঙ্গালুরুর অতিনিকটে অবস্থানের কারণে শহুরে প্রভাব ও সাধারণের দৈনিক যাতায়াত লক্ষণীয়৷ গ্রামাঞ্চলে বসবাসকারী জনসংখ্যার একটি বড় অংশ চাষাবাদ ও কৃষিজ শিল্পের সাথে যুক্ত, এছাড়াও জেলাটি একটি বিশেষ অর্থনৈতিক বলয়ের মধ্যে পড়ে৷ সম্প্রতি প্রযুক্তিসহ একাধিক ক্ষেত্রে প্রভূত উন্নতির কারণে চাকুরিজীবির সংখ্যাও বহুগুণ বৃদ্ধি পেয়েছে৷ কেম্পেগৌড়া আন্তর্জাতিক বিমানবন্দরের নিকটে অবস্থিত দেবনহাল্লিতে ৯৫ বিলিয়নের দেবনহাল্লি ব্যবসায়িক উদ্যান রয়েছে৷ 
কর্ণাটক সরকার বেঙ্গালুরু গ্রামীণ জেলাটির নাম বদল করে কেম্পেগৌড়া নতুন নামকরণ করার সিদ্ধান্ত নিয়েছে৷ ২০০৭ খ্রিস্টাব্দের সেপ্টেম্বর মাসে এই জেলাটির থেকে কনকপুরা, রামনগর, মাগড়ি এবং চান্নপত্তন তালুকগুলি নিয়ে নতুন রামনগর জেলা গঠন করেন৷
জেলাটিতে কৃষিজ ও এবং কৃষি সংক্রান্ত ছাড়াও উদ্যানপালিত ফসল যেমন; রাগী, চাল, চিনাবাদাম, রেড়ী, আঙুর, মালবেরি প্রভৃতি চাষ হয়ে থাকে। এখানে পর্যাপ্ত পরিমাণে শিল্প সংস্থান যেমন পরিবহন ও যোগাযোগ, ব্যাংকিং, ক্রেডিট এবং মার্কেটিং প্রভৃতি ক্ষেত্রে সুযোগ-সুবিধা রয়েছে। জেলাটি খনিজ সম্পদেসমৃদ্ধ না হলেও অন্যান্য অধাতব শিল্পের মধ্যে উল্লেখযোগ্য ইট, টাইলস এবং স্টোনওয়্যার প্রভৃতি প্রস্তুতকারক সংস্থা রয়েছে। একটি বৃহৎ ক্ষেত্রে স্থানীয় বাসিন্দারা বস্ত্রশিল্পকে নিজেদের আর্থিক উন্নতির পাথেয় করেছেন। বৃষ্টিপাত মৃত্তিকা এবং আবহাওয়া কৃষিজ দ্রব্যের পাশাপাশি মালবেরি চাষ, রেশম চাষ করার জন্য যথেষ্ট মনোরম। একাধিক মাদক (ওয়াইন) প্রস্তুতকারক সংস্থা থাকায় জেলাটিতে প্রচুর পরিমাণে ক্রমবর্ধমান হারে ওয়াইন উৎপাদন হয়। মূলত কৃষিজ জেলা হলেও দুগ্ধ উৎপাদন প্রযুক্তি সংক্রান্ত শিল্পবিদ্যা এবং রেশম চাষের জন্য জেলাটি খ্যাতি লাভ করেছে।
রামনগর পৃথক জেলা ঘোষণা করার পূর্বে ২০০১ খ্রিষ্টাব্দের জেলাটির মোট জনসংখ্যা ছিল ১৮,৮২,৫১৪ জন যার মধ্যে ২১.৬৫% শহরবাসী এবং বাকি গ্রামীণ জনসংখ্যা। জেলাটিতে প্রতি বর্গকিলোমিটারে ৩০৯ জন বাস করতেন এবং এখানে বসবাসরত ২২.৫% লোক তপশিলি জাতি এবং তপশিলি উপজাতি সম্প্রদায় ভুক্ত ছিলেন। জেলাটিতে হিন্দুধর্মাবলম্বীরা সংখ্যাগরিষ্ঠ।
২০১১ খ্রিস্টাব্দে সর্বশেষ জনগণনা অনুসারে বেঙ্গালুরু গ্রামীণ জেলাটির মোট জনসংখ্যা ৯,৯০,৯২৩ জন, যা ফিজি রাষ্ট্রের জনসংখ্যা বা আমেরিকা যুক্তরাষ্ট্রের মন্টানা রাজ্যে জনসংখ্যার সমতুল্য। ২০১১ খ্রিস্টাব্দ অবধি ভারতের ৬৪০ টি জেলার মধ্যে জনসংখ্যার বিচারে এই জেলা ৪৪৯তম স্থান দখল করেছে। জেলাটির জনঘনত্ব । ২০০১ থেকে ২০১১ খ্রিস্টাব্দের মধ্যে এই জেলাটির জনসংখ্যা বৃদ্ধির হার ১৬.০২ শতাংশ। প্রতি হাজার পুরুষে জেলাটিতে ৯৪৫ জন নারী বাস করেন। জেলা টি সর্বমোট সাক্ষরতার হার ৭৭.৯৩ শতাংশ, যেখানে পুরুষ সাক্ষরতার হার ৮৪.৮২ শতাংশ এবং নারী সাক্ষরতার হার ৭০.৬৩ শতাংশ।
এশীয় রেসলিং চ্যাম্পিয়নশিপ

এশীয় রেসলিং চ্যাম্পিয়নশিপ হচ্ছে এশিয়ান অ্যাসোসিয়েটেড রেসলিং কমিটি (এএডাব্লিউসি) কর্তৃক আয়োজিত কুস্তির বা রেসলিংয়ের এশিয়া মহাদেশীয় প্রতিযোগিতা।
১৯৭৯ সালে এই চ্যাম্পিয়নশিপ তথা পুরুষদের প্রতিযোগিতা শুরু হয়। অন্যদিকে ১৯৯৬ সালে সর্বপ্রথম নারীদের নিয়ে প্রতিযোগিতা আয়োজিত হয়। বর্তমানে প্রতিযোগিতাটি প্রতি বছর অনুষ্ঠিত হয়।
শুরু থেকে ২০২০ সালে অঅনুষ্ঠিত এশীয় রেসলিং চ্যাম্পিয়নশিপ পর্যন্ত সার্বিক পদক গণনা:
শফিক উল্লাহ

মাস্টার সফিক উল্লাহ বাংলাদেশের লক্ষ্মীপুর জেলার রাজনীতিবিদ যিনি তৎকালীন নোয়াখালী-১২ (বর্তমান লক্ষ্মীপুর-৩) আসনের সংসদ সদস্য ছিলেন। এছাড়াও তিনি বাংলাদেশ শ্রমিক কল্যাণ ফেডারেশনের কেন্দ্রীয় সভাপতির দায়িত্ব পালন করেছেন।
শফিক উল্লাহ লক্ষ্মীপুরে জন্মগ্রহণ করেন। তিনি বিএ এবং বিএড ডিগ্রী অর্জন করেন।
শফিক উল্লাহ বাংলাদেশ জামায়াতে ইসলামীর কেন্দ্রীয় নেতা ছিলেন।১৯৬৪ সনের ৬ই জানুয়ারি আইয়ুব সরকার জামায়াতে ইসলামীকে বেআইনী ঘোষণা করে। আমীরে জামায়াত সহ মোট ৬০ জন শীর্ষ নেতাকে গ্রেফতার করা হয়। বন্দিদের মধ্যে অন‍্যতম ছিলেন মাস্টার শফিকুল্লাহ। একই বছরের ৯ অক্টোবর সবাই মুক্তি পান।
তিনি ১৯৭৯ সালের দ্বিতীয় জাতীয় সংসদ নির্বাচনে জামায়াতে ইসলামীর হয়ে ইসলামীক ডেমোক্রেটিক লীগের প্রার্থী হিসেবে তৎকালীন নোয়াখালী-১২ (বর্তমান লক্ষ্মীপুর-৩) আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জামায়াতে ইসলামীর প্রার্থী হিসেবে লক্ষ্মীপুর-৩ আসন থেকে তিনি পরাজিত হয়েছিলেন। কর্মজীবনে তিনি লক্ষ্মীপুর জেলার ঐতিহ্যবাহী ও প্রসিদ্ধ শিক্ষা প্রতিষ্ঠান লক্ষ্মীপুর সামাদ একাডেমির প্রধান শিক্ষক ছিলেন।
তিনি ১৯৮২ সালে নিজ বাড়ির সামনে দারুল আমান একাডেমি মাদ্রাসা ও দারুল আমান ইয়াতিমখানা প্রতিষ্ঠা করেন। মাদ্রাসাটিতে আলিম শ্রেণি পর্যন্ত পাঠদান করা হয়।
তিনি বাংলাদেশের বিশিষ্ট ইসলামী চিন্তাবিদ ও সংগীত শিল্পী তারেক মনোয়ারের পিতা।
শেলবি ওয়াকার

শেলবি ওয়াকার (; ২৭ ফেব্রুয়ারি, ১৯৭৫ - ২৪ সেপ্টেম্বর, ২০০৬) ছিলেন একজন আমেরিকান পেশাদার বক্সার এবং মিশ্র মার্শাল আর্টিস্ট। শেলবি গার্ল নামে পরিচিত ওয়াকারের জন্মনাম ছিলো শেলবি রজার্স।
পাঁচ বছর সক্রিয় দায়িত্ব পালন এবং মার্কিন সেনাবাহিনীতে রিজার্ভে থাকার পরে ওয়াকার একজন মিশ্র মার্শাল আর্টিস্ট হিসাবে তার কর্মজীবন শুরু করেছিলেন। তার ছয়টি এমএমএ লড়াইয়ের মধ্যে সে তিনটি জিতেছে এবং তিনটি হেরেছে।
২০০২ সালে, ওয়াকার একজন পেশাদার বক্সার হন। তার বক্সিং ক্যারিয়ারে তিনি ১৪টি লড়াই সম্পন্ন করেছেন। এর মধ্যে সাতটি (কে.ও. দ্বারা ছয়) জিতেছিলেন, ছয়টি হেরেছিলেন এবং একটি ড্র করেছিলেন।
হার্বার্ট প্রিন্স

হার্বার্ট প্রিন্স (১৪ জানুয়ারি ১৮৯২ – ১২ জানুয়ারি ১৯৮৬) একজন ইংরেজ ফুটবল খেলোয়াড় ছিলেন। তিনি ১৯২০ গ্রীষ্মকালীন অলিম্পিকে গ্রেট ব্রিটেন অলিম্পিক ফুটবল দলের প্রতিনিধিত্ব করেছিলেন।
সারা অলগুড

সারা এলেন অলগুড (২৯ নভেম্বর ১৮৭৯ - ১৩ সেপ্টেম্বর ১৯৫০) ছিলেন একজন আইরিশ-মার্কিন অভিনেত্রী। ইংহিনিড না হেইরিনে নাট্যকলা বিষয়ে অধ্যয়ন করার পর তিনি আইরিশ ন্যাশনাল থিয়েটার সোসাইটিতে যোগ দেন। ১৯০৪ সালে তিনি "স্প্রিডিং দ্য নিউজ" দিয়ে পরিচিতি অর্জন করেন এবং পরের বছর থেকে পূর্ণাঙ্গ অভিনেত্রী হিসেবে কাজ করতে থাকেন। ১৯১৫ সালে তিনি "পেগ ও মাই হার্ট" নাটকের প্রধান অভিনেত্রী হিসেবে অস্ট্রেলিয়া ও নিউজিল্যান্ড সফরে যান। এই সফরে তিনি এই নাটকের প্রধান অভিনেতা জেরাল্ড হেনসনকে বিয়ে করেন এবং দুই বছর পর তাদের এক কন্যা সন্তান জন্ম নেয়। ১৯১৮ সালে তার কন্যা ও স্বামী মারা যায়। তিনি "হাউ গ্রিন ওয়াজ মাই ভ্যালি" (১৯৪১) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৪০ সালে হলিউডে আসেন এবং ১৯৪৫ সালে মার্কিন নাগরিকত্ব অর্জন করেন।
অলগুড ১৮৭৯ সালের ২৯শে নভেম্বর আয়ারল্যান্ডের ডাবলিনের ৪৫ মিডল অ্যাবি স্ট্রিটে জন্মগ্রহণ করেন। তার পিতা জর্জ অলগুড ছাপখানায় মুদ্রাক্ষর সাজানোর কাজ করতেন এবং মাতা মার্গারেট (বিবাহপূর্ব হ্যারল্ড) অলগুড। তার পিতা প্রটেস্ট্যান্ট ও মাতা ক্যাথলিক ছিলেন। তার বোন অভিনেত্রী মেয়ার ওনিল, পরবর্তীকালে তাদের সম্পর্কে বিচ্ছেদ দেখা যায়। তার ভাই টম রোমান ক্যাথলিক যাজক ছিলেন।
অলগুডকে অ্যালফ্রেড হিচককের শুরুর দিকের চলচ্চিত্রগুলোতে দেখা যেত, সেগুলোর মধ্যে ছিল "ব্ল্যাকমেইল" (১৯২৯), "জুনো অ্যান দ্য পেকক" (১৯৩০), ও "স্যাবোটেজ" (১৯৩৬)। এছাড়া তিনি "স্টর্ম ইন আ টিকাপ" (১৯৩৭) চলচ্চিত্রে গুরুত্বপূর্ণ চরিত্রে অভিনয় করেন।
তিনি ১৯৪০ সালে হলিউডে অভিনয় জীবন শুরু করার জন্য হলিউডে স্থায়ীভাবে বসবাস শুরু করেন। তিনি "হাউ গ্রিন ওয়াজ মাই ভ্যালি" (১৯৪১) চলচ্চিত্রে বেথ মরগান চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এই দশকে তার অন্যান্য উল্লেখযোগ্য চলচ্চিত্র হল "ডক্টর জেকিল অ্যান্ড মিস্টার হাইড" (১৯৪১), "ইট হ্যাপেন্ড ইন ফ্ল্যাটবুশ" (১৯৪২), "জেন আয়ার" (১৯৪৩), "দ্য লজার" (১৯৪৪), "দ্য কিজ অব দ্য কিংডম" (১৯৪৪), "দ্য স্পাইরাল স্টেয়ারকেস" (১৯৪৬), "দ্য ফ্যাবুলাস ডোরসিজ" (১৯৪৭) ও "ডজন" (১৯৫০)।
রোজ হলারম্যান

রোজ হলারম্যান (; জন্ম: ২৫ ডিসেম্বর ১৯৯৫) একজন মার্কিন হুইলচেয়ার বাস্কেটবল খেলোয়াড়।
রোজ জন্মগ্রহণ করেন মার্কিন যুক্তরাষ্ট্রের মিনেসোটার এলিসিয়ান শহরে। তিনি ওয়াটারভিলি-এলিসিয়ান-মরিস্টাউন উচ্চ বিদ্যালয়ে এবং পরে আর্লিংটনের টেক্সাস বিশ্ববিদ্যালয়ে থেকে পড়াশোনা করেছিলেন।
২০১১ সালের প্যারাপান আমেরিকান গেমস, ২০১২ গ্রীষ্মকালীন প্যারালিম্পিক, ২০১৫ প্যারাপান আমেরিকান গেমস এবং ২০১৯ প্যারাপান আমেরিকান গেমসে, রোজ মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন।
২০১৬ গ্রীষ্মের প্যারালিম্পিক তিনি মার্কিন যুক্তরাষ্ট্রের হুইলচেয়ার বাস্কেটবল দলের প্রতিনিধিত্ব করে একট করে স্বর্ণপদক জয় করেছিলেন।
ইল্লিয়িন

ইল্লিয়িন বা ইল্লিয়ুন ( আক্ষরিক অর্থে: বেহেশত, উপরের জগত) একটি কুরআনের শব্দ যা দ্বারা "সবচেয়ে উঁচু" এবং "সর্বোচ্চ" স্থানগুলিকে নির্দেশ করা হয়েছে অর্থ্যাৎ জান্নাত, সপ্তম আসমানে আল্লাহর আরশ, বা ভিন্ন ব্যাখ্যা হচ্চ্ছে, অনুুুুগ্রহ প্রাপ্তদের আবাসস্থল। যার উল্লেখ সূরা আল-মুত্তাফিফিনে করা হয়েছে ()। "ইল্লিয়িনের" বিপরীত হল "সিজ্জিন" । 
একটি বিশেষণ, যা দৃশ্যত অনেকটা সিজ্জিনের মতো উচ্চারিত হয়। "আলিয়ার" হল এর বহুবচন ), অর্থ "উচ্চ, উন্নত, উচ্চতর, দুর্দান্ত" । এটির মূল -লাম–ওয়া () থেকে এসেছে যার অর্থ উঁচু করে তোলা, উচ্চতর বা উন্নত হওয়া সম্পর্কিত। এটির খুব অনুরূপ হিব্রু শব্দ হল "elyṓn" () এর অর্থ "ঊর্ধ্ব, শীর্ষ, উচ্চতম" বা "সর্বোচ্চ উচ্চ"। এটিও অনুরূপ মূলও থেকে উদ্ভূত তবে সরাসরি একজাতীয় নয় কেননা হিব্রু বহুবচন "-আইএম" দিয়ে শেষ হয়েছে।
কিছু শিয়া ঐতিহ্য অনুসারে, আহলে বাইতকে "ইল্লিয়িনের" মাটি থেকেই সৃষ্টি করা হয়েছিল।
উৎসর্গ (কাব্যগ্রন্থ)

উৎসর্গ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯১৪ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতাঞ্জলির ইংরেজি অনুবাদ সং অফারিংসে উৎসর্গ থেকে একটি কবিতা অন্তর্ভুক্ত করেছেন।
নীল লাইন (ওয়াশিংটন মেট্রো)

নীল লাইন বা ব্লু লাইনটি ওয়াশিংটন মেট্রো ব্যবস্থার একটি দ্রুতগামী গণপরিবহন লাইন, এটি যুক্তরাষ্ট্রের ভার্জিনিয়ার ফেয়ারফ্যাক্স কাউন্টি, অ্যালেক্সান্ড্রিয়া ও আর্লিংটন কাউন্টি পাশাপাশি ডিস্ট্রিক্ট অফ কলম্বিয়া এবং মেরিল্যান্ডের প্রিন্স জর্জের কাউন্টির অন্তর্গত ২৮ টি স্টেশনের সমন্বয়ে গঠিত। নীল লাইনটি ফ্রাঙ্কোনিয়া–স্প্রিংফিল্ড থেকে শুরু হয় এবং লার্গো টাউন সেন্টারে শেষ হয়। লাইনটি ১৩ টি স্টেশনের জন্য কমলা লাইন, ১৮ টির জন্য রূপালি লাইন এবং ছয়টির জন্য হলুদ লাইনের সাথে রেল ট্র্যাক ভাগ করে নেয়। প্ল্যাটফর্ম পুনর্নির্মাণের কারণে ২২ মে ২০১৯ সাল থেকে ৮ সেপ্টেম্বর ২০১৯ সাল পর্যন্ত সমস্ত নীল এবং হলুদ লাইনের রেল পরিষেবা রোনাল্ড রেগান ওয়াশিংটন জাতীয় বিমানবন্দর পর্যন্ত সরবরাহ করা হয়।
২০২০ সালের ১৯ মার্চ থেকে ২০২০-এর করোনাভাইরাস মহামারীজনিত কারণে ট্রেনগুলি আর্লিংটন সেমেটারি স্টেশনটি এড়িয়ে চলাচল করছে।
মেট্রোর পরিকল্পনা ১৯৫৫ সালে গণপরিবহন জরিপ দিয়ে শুরু হয়, যা ১৯৮০ সালের প্রয়োজন মেটাতে পর্যাপ্ত ফ্রিওয়ে এবং গণপরিবহন ব্যবস্থা উভয়েরই পূর্বাভাস দেওয়ার চেষ্টা করে। ১৯৫৯ সালে, অধ্যয়নের চূড়ান্ত প্রতিবেদনে দুটি দ্রুতগামী গণপরিবহন লাইনের অন্তর্ভুক্ত হয়, যা ডাউনটাউন ওয়াশিংটনে প্রত্যাশিত সাবওয়। এই পরিকল্পনাটি কলম্বিয়া জেলার মধ্যে বিস্তীর্ণ ফ্রিওয়ে নির্মাণের আহ্বান জানায়, উদ্বেগিত বাসিন্দারা ১ জুলাই, ১৯৬২ সালের মধ্যে ফ্রিওয়ে নির্মাণে স্থগিতাদেশ দিয়ে একটি আঞ্চলিক পরিবহন সংস্থা তৈরি করার জন্য ফেডারেল আইন গঠনের পক্ষে তদবির করেন। ন্যাশনাল ক্যাপিটাল ট্রান্সপোর্টেশন এজেন্সি'র ১৯৬২-এর "জাতীয় রাজধানী অঞ্চলে পরিবহণের প্রতিবেদন"-এ ভার্জিনিয়ার বর্তমান নীল লাইন পথের বেশিরভাগই আর্লিংটন ও আলেকজান্দ্রিয়া থেকে স্প্রিংফিল্ডের রেলপথ ধরে অনুসরণ করে, এই পথটি নিয়ে প্রত্যাশিত ছিল। এটি প্রিন্স জর্জ কাউন্টির কোনও রুট অন্তর্ভুক্ত করেনি ডাব্লুএমটিএ গঠনের আগে পর্যন্ত রুটটি দ্রুত ট্রানজিট পরিকল্পনায় অব্যাহত ছিল।
ক্রিস্টিনা সোয়াব

ক্রিস্টিনা মার্কিন যুক্তরাষ্ট্রের, উইসকনসিন একটি গ্রাম ডেন-এ বসবাস করতেন। তিনি ইউনিভার্সিটি অব ইলিনয় অ্যাট আর্বানা-শ্যাম্পেইন বিশ্ববিদ্যালয়ে পড়াশোনা করেছিলেন। এটি ইলিনয় অঙ্গরাজ্যের আর্বানা ও শ্যাম্পেইন শহরে অবস্থিত।
২০১০ হুইলচেয়ার বাস্কেটবল বিশ্ব চ্যাম্পিয়নশিপ, ২০১২ গ্রীষ্মের প্যারালিম্পিক, ২০১৫ প্যারাপান আমেরিকান গেমস ক্রিস্টিনা মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন। এছাড়া তিনি ২০০৩ নিউ ইয়র্ক সিটি ম্যারাথন, ২০০৪ নিউ ইয়র্ক সিটি ম্যারাথন, ২০০৫ নিউ ইয়র্ক সিটি ম্যারাথন, ২০০৬ নিউ ইয়র্ক সিটি ম্যারাথন, ২০১০ নিউ ইয়র্ক সিটি ম্যারাথন, ২০১১ নিউ ইয়র্ক সিটি ম্যারাথন এবং ২০১২ লন্ডন ম্যারাথন অংশ গ্রহণ করেছিলেন।
২০০৪ গ্রীষ্মের প্যারালিম্পিক, ২০০৮ গ্রীষ্মের প্যারালিম্পিক, ২০১২ গ্রীষ্মের প্যারালিম্পিক, তিনি মার্কিন যুক্তরাষ্ট্রের হুইলচেয়ার বাস্কেটবল দলের প্রতিনিধিত্ব করে একট করে স্বর্ণপদক জয় করেছিলেন। এ ছাড়া তিনি ২০০৩ সালে বোস্টন ম্যারাথন মহিলা হুইলচেয়ারের বিভাগে অংশ গ্রহণ করে লাভ করেছিলেন।
রিঅ্যাক্ট নেটিভ

রিঅ্যাক্ট নেটিভ ফেসবুকের তৈরী একটা ওপেন সোর্স মোবাইল অ্যাপলিকেশন ফ্রেমওয়ার্ক। নেটিভ সক্ষমতার সাথে সংমিশ্রন ঘটিয়ে রিঅ্যাক্ট নেটিভ একটাই ফ্রেমওয়ার্ক ব্যবহার করে ডেভেলপারদের জন্য ওয়েব, ডেস্কটপ অ্যাপলিকেশন, ইউডব্লিউপি অ্যাপলিকেশন, অ্যান্ড্রয়েড ও আইওএস অ্যাপলিকেশন ডেভেলপ সহজ করে দেয়। এর বাইরেও, কিউটির জন্য রিয়েক্ট ন্যাটিভের একটা অসম্পূর্ণ পোর্ট রয়েছে।
২০১২ সালে মার্ক জাকারবার্গ মন্তব্য করেন, কোম্পানি হিশেবে তাদের সবচেয়ে বড় ভুল ছিলো নেটিভের বদলে এইচটিএমএলের উপর খুব বেশি মনোযোগ দেওয়া। এরপর সে জানায় ফেসবুক খুব শীঘ্রই আরও ভালো মোবাইল এক্সপেরিয়েন্স নিয়ে কাজ করবে।
ফেসবুকের জরডান ওয়াকে ব্যাকগ্রাউন্ড জাভাস্ক্রিপ্ট থ্রেড ব্যবহার করে আইওএসের জন্য ইউআই উপাদান তৈরীর একটা উপায় বের করেন। ফেসবুক এ প্রযুক্তিকে একটা পরিপক্ব রূপ দিতে নিজেদের মধ্যে একটা হ্যাকাথন আয়োজনের সিদ্ধান্ত নেয়।
মাসের পর মাস এর উপর কাজ করার পর ২০১৫ সালে রিঅ্যাক্ট জাভাস্ক্রিপ্ট কনফিগারেশনের প্রথম সংস্করণ প্রকাশিত হয়। একবার আলোচনার সময় ক্রিস্টোপার চ্যাডো বলেন ফেসবুক ইতোমধ্যেই তাদের নিজস্ব গ্রুপ অ্যাপ ও অ্যাড ম্যানেজারের জন্য রিঅ্যাক্ট নেটিভ ব্যবহার করছিলো।
রিঅ্যাক্ট নেটিভের কাজের ধরন অনেকটা রিয়েক্টের মত। একটা তফাৎ হলো রিঅ্যাক্ট নেটিভ ডকুমেন্ট অবজেক্ট মডেল বা ডোম ভার্চুয়াল ডোম ব্যবহার করে পরিবর্তন করে না। এটা অই নির্দিষ্ট যন্ত্রের একটা ব্যাকগ্রাউন্ড প্রসেসে চলে আর অ্যাসিনক্রোনাস, সিরিয়ালাইসেশন আর ব্যাসড ব্রিজ ব্যবহার করে নেটিভ যন্ত্রের সাথে যোগাযোগ করে।
রিঅ্যাক্ট নেটিভ এইচটিএমএল বা সিএসএস ব্যবহার করে না। বরং নেটিভ ভিউ নিয়ন্ত্রনের জন্য জাভাস্ক্রিপ্ট থ্রেডের ম্যাসেজ ব্যবহার করে। এটা অ্যান্ড্রয়েডে জাভা, আইওএসে সুইফট বা অবজেক্টিভ সিতে নেটিভ কোড লেখার সুযোগ দেয়, যা এতে অ্যাপলিকেশন নির্মাণ আরও নমনীয় ও ব্যবহার আরও বিস্তৃত করে।
হ্যালো, ওয়ার্ল্ড প্রোগ্রাম রিঅ্যাক্ট নেটিভে যেমন দেখায়:
import React from 'react';
import { Text } from 'react-native';
export default function HelloWorld(){
ম্যাকেনজি সোলডান

ম্যাকেনজি সোলডান (; জন্ম: ১৪ মে ১৯৯২) একজন মার্কিন হুইলচেয়ার বাস্কেটবল ও টেনিস খেলোয়াড়।
ম্যাকেনজি মার্কিন যুক্তরাষ্ট্রের, মিশিগানের সাগিনায় শহরে জন্মগ্রহণ করেছিলেন। তিনি অ্যালাবামা তাসকালোসায় বসবাস করতেন। তিনি লুভল-এর খ্রীষ্টান একাডেমি, অ্যালাবামা বিশ্ববিদ্যালয়ে এবং ইউএসটিএ জাতীয় ক্যাম্পাসে প্রশিক্ষণ নিয়েছিলেন।
ম্যাকেনজি ২০১০ ইউএস ওপেন, ২০১৯ আইটিটিএফ টিম বিশ্বকাপ, ২০১১ প্যারাপান আমেরিকান গেমস, ২০১২ গ্রীষ্মের প্যারালিম্পিক, ২০১৫ প্যারাপান আমেরিকান গেমস, ২০১৪ হুইলচেয়ার বাস্কেটবল বিশ্ব চ্যাম্পিয়নশিপ এবং ২০১৮ হুইলচেয়ার বাস্কেটবল বিশ্ব চ্যাম্পিয়নশিপে মার্কিন যুক্তরাষ্ট্রকে হুইলচেয়ার বাস্কেটবল দলের প্রতিনিধিত্ব করেছিলেন।
২০১৬ গ্রীষ্মের প্যারালিম্পিকে তিনি মার্কিন যুক্তরাষ্ট্রের হুইলচেয়ার বাস্কেটবল দলের প্রতিনিধিত্ব করে একট করে স্বর্ণপদক জয় করেছিলেন।
মোশাররফ হোসেন (লক্ষ্মীপুরের রাজনীতিবিদ)

মোশাররফ হোসেন বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-৪ আসনের সাবেক সংসদ সদস্য।
মোশাররফ হোসেন লক্ষ্মীপুর জেলায় জন্মগ্রহণ করেন।
মোশাররফ হোসেন ১৯৮৮ সালের চতুর্থ জাতীয় সংসদ নির্বাচনে সম্মিলিত বিরোধী দলের প্রার্থী হিসেবে লক্ষ্মীপুর-৪ আসন থেকে সংসদ সদস্য নির্বাচিত হন।
মোহাম্মদ উল্লাহ (লক্ষ্মীপুরের রাজনীতিবিদ)

মোহাম্মদ উল্লাহ (১৯৪৭-২৩ আগস্ট ২০২৩) ছিলেন বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-৩ আসনের সাবেক সংসদ সদস্য।
মোহাম্মদ উল্লাহ ১৯৪৭ সালে লক্ষ্মীপুর পৌরসভার ১৪ নম্বর ওয়ার্ডের বাঞ্চানগর এলাকায় জন্মগ্রহণ করেন। তার পিতা আক্কাস মিয়া হাওলাদার। তিনি বিবাহিত, তার তিন ছেলে, এক মেয়ে। 
মোহাম্মদ উল্লাহ লক্ষ্মীপুর পৌরসভার প্রথম চেয়ারম্যান হিসেবে ১৯৭৬ সাল থেকে ১৯৮১ সাল পর্যন্ত দায়িত্ব পালন করেন। তিনি জেলা জাতীয় পার্টির সাবেক সভাপতি। সর্বশেষ তিনি জেলা জাতীয় পার্টির সম্মেলন প্রস্তুতি কমিটির আহবায়ক ছিলেন। 
তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে লক্ষ্মীপুর-৩ আসন থেকে সংসদ সদস্য নির্বাচিত হন।
মোহাম্মদ উল্লাহ ২৩ আগস্ট ২০২৩ লক্ষ্মীপুর পৌরসভার আলিয়া মাদ্রাসার সামনে ঢাকা-লক্ষ্মীপুর আঞ্চলিক মহাসড়কে দুর্ঘটনায় মৃত্যুবরণ করেন।
অবুঝ সন্তান

অবুঝ সন্তান ১৯৯৩ সালে মুক্তিপ্রাপ্ত বাংলাদেশি পারিবারিক-নাট্যধর্মী চলচ্চিত্র। চলচ্চিত্রটি পরিচালনা করেছেন কামাল আহমেদ। শ্রেষ্ঠাংশে অভিনয় করেছেন শাবানা, আলমগীর, মান্না, অরুণা বিশ্বাস, রানী, আনোয়ারা, আবুল খায়ের, রওশন জামিল, অনিক, গোলাম সোস্তাফা, অমল বোস, আমীর সিরাজী, দুলারী সহ আরও অনেকে।
চলচ্চিত্রটি ১৯৯৩ সালে বাংলাদেশে মুক্তি পায়। ছবিটি বাণিজ্যিকভাবে সফল হয়। এছাড়া চলচ্চিত্রটি একটি বিভাগে জাতীয় চলচ্চিত্র পুরস্কার অর্জন করে।
"অবুঝ সন্তান" চলচ্চিত্রের গান রচনা করেন গাজী মাজহারুল আনোয়ার ও খোশনুর আলমগীর। গানের সুর ও সঙ্গীতায়োজন করেছেন সুবল দাস এবং গানে কণ্ঠ দিয়েছেন রুনা লায়লা, সাবিনা ইয়াসমিন, এন্ড্রু কিশোর, ও বেবী নাজনীন।
দেওবন্দি মাদ্রাসার তালিকা

দেওবন্দি শব্দটি ইসলামের মধ্যে আহলে সুন্নাত ওয়াল জামাআতের পুনর্জাগরণের জন্য ব্যবহৃত হয়। প্রাথমিকভাবে এটি ভারত, পাকিস্তান, বাংলাদেশ এবং আফগানিস্তানে শুরু হয়, পরবর্তীতে এটি অন্যান্য দেশে ছড়িয়ে পড়ে। সম্প্রতি সময়ে এটি যুক্তরাজ্যে বিস্তার লাভ করেছে এবং দক্ষিণ আফ্রিকায় দেওবন্দিদের উপস্থিতি রয়েছে। দেওবন্দি শব্দটি এসেছে ভারতের দেওবন্দ নামক স্থান থেকে যেখানে দারুল উলুম দেওবন্দ অবস্থিত। এই আন্দোলনটি শাহ ওয়ালিউল্লাহ (১৭০৩ — ১৭৬২) দ্বারা অনুপ্রাণিত হয়, যখন ৩০ মে ১৮৬৬ সালে দারুল উলুম দেওবন্দ প্রতিষ্ঠিত হয়। নিন্মে উল্লেখযোগ্য দেওবন্দি মাদ্রাসা সমূহের তালিকা দেওয়া হল:
শিশু (কাব্যগ্রন্থ)

শিশু হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি বিখ্যাত শিশুতোষ কাব্যগ্রন্থ। এটি ১৯০৩ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। রবীন্দ্রনাথ গীতাঞ্জলির ইংরেজি অনুবাদ সং অফারিংসে "শিশু" থেকে তিনটি কবিতা অন্তর্ভুক্ত করেছেন।
"শিশু" রবীন্দ্রনাথের এক অপূর্ব সৃষ্টি। কাব্যের প্রতিটি ছত্রে ছত্রে ঝরে পড়েছে শিশুলীলার অপরূপ প্রকাশ।
এতে থাকা কবিতাগুলি হলো:
সিলামবারাসান

সিলামবারাসান দেসিংগু রাজেন্দ্র () হচ্ছেন ভারতের তামিল চলচ্চিত্র জগতের একজন অভিনেতা। ১৯৮৪ সালে তিনি শিশুশিল্পী হিসেবে "উরাভাই কার্তা কিলি"তে অভিনয় করেছিলেন সর্বপ্রথম তখন তার বয়স ছিলো মাত্র এক বছর, নবজাতক চরিত্রে তাকে নেওয়া হয়েছিলো চলচ্চিত্রটিতে। তার বাবা ছিলেন ঐ চলচ্চিত্রটির পরিচালক এবং তার নাম ছিলো টি রাজেন্দ্র যিনি প্রথমে তামিল চলচ্চিত্রে ছোটোখাটো চরিত্রে অভিনয় করলেও পরে পরিচালক বনে যান। সিলামবারাসান বিভিন্ন তামিল চলচ্চিত্র কৈশোর বয়সে পা দেবার আগ পর্যন্ত ১৯৯৫ সাল পর্যন্ত অভিনয় করতে থাকেন এবং ২০০০-এর দশকের শুরুর দিকে তিনি তৃষা এবং জ্যোতিকার সঙ্গে তামিল চলচ্চিত্র যথাক্রমে "আলাই" এবং "মানমাদান" চলচ্চিত্রে অভিনয় করে ছোটোখাটো পরিচিতি পান দর্শক মহলে যদিও প্রাপ্তবয়স্ক হিসেবে তার অভিনীত প্রথম চলচ্চিত্র ছিলো "কাদাল আড়িবাতিল্লাই" (২০০২), চলচ্চিত্রটিতে তার নায়িকা ছিলেন চার্মি কৌর। উচ্চ মাধ্যমিক পর্যন্ত পড়ুয়া সিলামবারাসান জীবনে কখনো বিয়ে করবেননা বলে সিদ্ধান্ত নিয়েছেন কারণ তিনি প্রেম করার চেষ্টা করে বারংবার ব্যর্থতায় পর্যবসিত হয়েছিলেন যেটা ছিলো যার জীবনের একটি কালো অধ্যায়।
২০১০ সালে মুক্তিপ্রাপ্ত গৌতম মেনন পরিচালিত চলচ্চিত্র "ভিন্নাইতান্ডি ভারুভায়া"তে তিনি পুনরায় তার অতীত জীবনের সহকর্মী তৃষার সঙ্গে অভিনয় করেন, কাহিনী ছিলো একতরফা প্রেমের তবে এ আর রহমানের সঙ্গীত পরিচালনা চলচ্চিত্রটিকে অন্য উচ্চতায় নিয়ে গিয়েছিলো, আর গৌতম মেননের পরিচালনা দর্শকদের অনেক ভালো লেগেছিলো এবং চলচ্চিত্রটি ছিলো তুমুল জনপ্রিয় এবং ব্যবসাসফল। ষাট এবং সত্তরের দশকের তামিল চলচ্চিত্র পরিচালক কৈলাস বলচন্দ এই চলচ্চিত্রটিতে সিলামবারাসানের অভিনয়ের প্রশংসা করে বলেছিলেন যে, তার অভিনীত অন্যান্য চলচ্চিত্রগুলোর তুলনায় এটি ভালো হয়েছে। সাম্প্রতিক সময়ে সিলামবারাসান অভিনয়ের চাইতে চলচ্চিত্র প্রযোজনা, পরিচালনা এবং সঙ্গীত পরিচালনায় মনোযোগ দিয়েছেন এবং অভিনয় থেকে অবসর নিয়েছেন বলা যায়।
দারিয়া ইব্রাগিমোভা

দারিয়া ইব্রাগিমোভা হলেন একজন রাশিয়ান মিশ্র মার্শাল আর্টিস্ট যিনি বর্তমানে ইনভিক্‌টা ফাইটিং চ্যাম্পিয়নশিপে অংশ নিচ্ছেন।
মারিয়া ক্লারা আইমার্ট

মারিয়া ক্লারা আইমার্ট (, ২৭শে মে, ১৬৭৬ – ২৯শে অক্টোবর, ১৭০৭) একজন জার্মান জ্যোতির্বিদ, খোদাইকার ও নকশাবিদ ছিলেন। তিনি জার্মান শিল্পী গেয়র্গ ক্রিস্টফ আইমার্ট (কনিষ্ঠ)-এর কন্যা ও সহকারী ছিলেন।
মারিয়া ক্লারা আইমার্ট জার্মানভাষী অঞ্চলের নুরেমবের্গ নগরীতে জন্মগ্রহণ করেন। তাঁর বাবা গেয়র্গ ক্রিস্টফ আইমার্ট (কনিষ্ঠ) একাধারে চিত্রকর, খোদাইকার ও শৌখিন জ্যোতির্বিদ ছিলেন। গেয়র্গ আইমার্ট ১৬৯৯ থেকে ১৭০৪ খ্রিস্টাব্দ পর্যন্ত নুরেমবের্গ শিল্পকলা অ্যাকাডেমির পরিচালক ছিলেন, যার নাম ছিল "মালার আকাডেমিয়ে" (Malerakademie)।. মারিয়ার পিতামহ গেয়র্গ ক্রিস্টফ আইমার্ট (জ্যেষ্ঠ)-ও একজন খোদাইকার ও চিত্রকর ছিলেন। এছাড়া তিনি প্রতিকৃতি, ফুলফল (নিশ্চল জীবন), ভূপ্রাকৃতিক দৃশ্যাবলি ও ঐতিহাসিক বিষয়বস্তুর উপরে চিত্র অঙ্কন করতেন৷
মারিয়া ক্লারা আইমার্টের বাবার পেশা লাভজনক হলেও তিনি তাঁর আয়কৃত অর্থের সিংহভাগই জ্যোতর্বৈজ্ঞানিক সরঞ্জাম কিনতে এবং ১৬৭৮ সালে নুরেমবের্গে নগর প্রাচীরের উপরে একটি ব্যক্তিগত মানমন্দির নির্মাণ করতে ব্যয় করেন। তিনি একজন কর্মঠ মহাকাশ পর্যবেক্ষক ছিলেন। তিনি তার পর্যবেক্ষণ ও ফলাফলগুলি বিভিন্ন স্মৃতিচারণমূলক গ্রন্থ ও বৈজ্ঞানিক পত্রপত্রিকায় প্রকাশ করেন।
সেসময় জার্মানিতে কারিগরি শিল্পকলার ঐতিহ্য বেশ গুরুত্বপূর্ণ ছিল, তাই মারিয়া ক্লারা আইমার্ট এ সুযোগে তাঁর বাবার অধীনে শিক্ষানবিশ হিসেবে প্রশিক্ষণ নেন। বাবার কাছ থেকে ফরাসি ভাষা, লাতিন ভাষা, গণিত, জ্যোতির্বিদ্যা, রেখাঙ্কন ও খোদাইকরণের উপরে ব্যাপক শিক্ষা লাভ করেন। খোদাই করার দক্ষতা অর্জন করার পর তিন তাঁর বাবার কাজে সাহায্য করা শুরু করেন। এসময় তিনি চন্দ্রকলা বা চাঁদের বিভিন্ন দশার চিত্র অঙ্কনের জন্য পরিচিতি লাভ করেন। 
অধিকন্তু তিনি ফুল, পাখি ও অন্যান্য চিরায়ত বিষয়বস্তুও আঁকেন, কিন্তু ঐসব চিত্রের সিংহভাগই হারিয়ে গেছে।
১৭০৬ সালে আইমার্ট ইয়োহান হাইনরিখ ম্যুলারকে বিয়ে করেন। ম্যুলার তাঁর বাবার একজন শিষ্য ছিলেন ও পরবর্তীকালে ১৭০৫ সালে আইমার্ট মানমন্দিরের পরিচালকে পরিণত হন। এছাড়া ম্যুলার নুরেমবের্গ উচ্চবিদ্যালয়ে পদার্থবিদ্যার শিক্ষক ছিলেন, আর মারিয়া একাজে তার সহকারী ছিলেন। ম্যুলার আইমার্ট পরিবারের প্রভাবে নিজেও একজন শৌখিন জ্যোতির্বিদ হিসেবে চর্চা শুরু করেন। তিনি ধূমকেতু, সৌরকলঙ্ক ও চান্দ্র পর্বত আঁকেন, যে কাজে মারিয়া তাঁকে সাহায্য করেন।
বিয়ের মাত্র এক বছর পরে মারিয়া সন্তান জন্ম দিতে গিয়ে মৃত্যুবরণ করেন।
মারিয়া আইমার্ট নীল কার্ডবোর্ডের পটভূমির উপরে হালকা প্যাস্টেল রঙে বিভিন্ন জ্যোতির্বৈজ্ঞানিক চিত্র অঙ্কনের জন্য স্মরণীয় হয়ে আছেন। ১৬৯৩ থেকে ১৬৯৮ সালের মধ্যে তিনি চন্দ্রকলার ৩৫০টিরও বেশি চিত্র অঙ্কন করেন।
কেবলমাত্র একটি দূরবীক্ষণ যন্ত্র দিয়ে পর্যবেক্ষণ করে হাতে আঁকা এই চিত্রগুলির সঙ্কলনটির নাম "মিক্রোগ্রাফিয়া স্তেলাররুম ফাসেস লুনায়ে উলত্রা ৩০০"। এদের মধ্যে এক ডজন চিত্র তাঁর বাবার বৈজ্ঞানিক সহকর্মী লুইজি ফের্দিনান্দো মার্সিলিকে দেওয়া হয়, যাদের মধ্যে দশটি আজও ইতালির বোলোনিয়া নগরীতে রক্ষিত আছে। আইমার্টের ধারাবাহিক চিত্রগুলি পরবর্তীতে চাঁদের নতুন একটি মানচিত্রের ভিত্তি হিসেবে ব্যবহৃত হয়।
১৭০৬ সালে আইমার্ট পূর্ণ চন্দ্রগ্রহণের দুইটি চিত্র আঁকেন। এছাড়া তিনি কিছু গ্রহ ও ধূমকেতুর ছবিও এঁকেছিলেন।
বেদবতী নদী

বেদবতী নদী ভারতের দক্ষিণাঞ্চলের একটি নদী; এটি তুঙ্গভদ্রা নদীর একটি শাখানদী। পশ্চিমঘাটের বাববুদানগিরি পর্বতমালা থেকে উতপন্ন হয়ে কর্ণাটক এবং অন্ধ্রপ্রদেশ রাজ্যগুলির মধ্যে দিয়ে প্রবাহিত হয়ে তুঙ্গভদ্রা নদীতে মিশে গেছে। বেদবতীকে কর্ণাটকের বেল্লারী জেলা এবং অন্ধ্রপ্রদেশের কিছু অংশে "হাগারি"ও বলা হয়। বেদ ও অবথি নামের দুটি নদী বাববুদানগিরি পর্বতমালার সহ্যাদ্রি পার্বত্য অঞ্চলের পূর্ব অংশে উতপন্ন হয়ে, পূর্বে প্রবাহিত হয় এবং পুরার নিকটে মিলিত হয়ে বেদবতী নদী গঠন করে । সেখান থেকে নদীটি চিকমাগালুর জেলার কদুর তালুক দিয়ে প্রবাহিত হয়। এরপরে এটি যথাক্রমে চিত্রদুর্গ জেলার হোসদুর্গা তালুক, হিরিউর তালুক এবং চালাকেরে তালুকে প্রবেশ করে।
বেদবতীর তীরে, হোসাদুর্গা তালুকের কেলডুতে শ্রী আঞ্জনেয় মন্দির নামে একটি বিখ্যাত মন্দির রয়েছে।
হিরিউর তালুকে বেদবতী নদীর ওপর নির্মিত বাণীবিলাস সাগর বাঁধটি এক শতাব্দী পূর্বে ১৮৯৭ থেকে ১৯০৭ সালের মধ্যে নির্মিত। বাণীবিলাস সাগর "মারিকানিয়েভ" নামেও পরিচিত। এটি স্যার এম বিশ্বেশ্বরাইয়া নির্মিত প্রথম বাঁধ এবং এটি দুটি পাহাড়ের মধ্যে নির্মিত প্রথম প্রাকৃতিক জলাধার। এখানে "কণিভ মারিয়াম্মা" নামে এক দেবীর প্রতি উত্সর্গীকৃত একটি মন্দিরও রয়েছে। মেরিকানিয়েভ চিত্রদুর্গ জেলার একটি বিখ্যাত পর্যটক আকর্ষণ। জলাশয়ের নিকটে একটি বাগান রয়েছে, যেখানে পর্যটকরা ঘুরতে আসেন।
হিরিউর তালুকের কুডালাহল্লীতে বেদবতীর সাথে সুবর্ণমুখী নামক একটি নদী এসে মিলিত হয়েছে। এটি স্থানীয়দের দ্বারা 'পুণ্যভূমি' বা 'সেক্রেড ল্যান্ড' হিসাবে বিবেচিত হয়। বেদবতী নদীটি হিরিউর থেকে নারায়ণপুর, পরশুরামপৌড়া, বৃন্দাবনহাল্লির দিকে প্রবাহিত হয়, যেখানে নদীটি বৃত্তাকারে প্রবাহিত হয়, এবং পরে যজুর (মোডালা জাজুর), নাগগোন্ডনাহল্লি, জনমাদ্দী হয়ে অন্ধ্রপ্রদেশে প্রবেশ করে। নাগাগন্ডনাহলির তীরে একটি জনপ্রিয় বার্ষিক মেলা রয়েছে। বেদবতী নদীর ওপারে রয়েছে একটি গ্রাম জাজুর। জজুর গ্রামে রয়েছে করিয়াম্মা, অঞ্জনেয়, শিব, শ্রী কোদনন্দ রাম, লক্ষ্মণ, সীতা, অঞ্জনা, এবং নগরকত্তে এবং শ্রী শঙ্করাচার্যের মন্দিরগুলি।
বেদবতী নদীটি তুঙ্গভদ্রা নদীর একটি শাখা নদী এবং বেল্লারি জেলার সিরুগুপা তালুকের সিদ্ধারাগোন্ডে গ্রামে তুঙ্গভদ্রা নদীর সাথে মিলিত হয়। বেদবতী নদীর মোট দৈর্ঘ্য ৩৯১ কিলোমিটার। এটি একটি মৌসুমী নদী এবং কেবল বর্ষাকালে প্রবাহিত হয় এবং বছরের বেশিরভাগ সময় শুকনো থাকে।
সরকার গ্রীষ্মকালে শুকিয়ে যাওয়া চিকমাগালুর জেলার বেদবতী নদীকে নতুন করে সঞ্চারিত করার সিদ্ধান্ত নিয়েছে। জলসম্পদের অত্যধিক শোষণ এবং অপরিকল্পিত উন্নয়নের কারণে গ্রীষ্মে এটি শুষ্ক থাকে। গত ২০ বছরে, নদীটি কেবল বর্ষাকালে পুরো প্রবাহে প্রবাহিত হয়েছিল। পরিকল্পনায় ৮১০ টিরও বেশি জল সংগ্রহের কাঠামো যেমন পেরকোলশন ওয়েল, ইনজেকশন ওয়েল এবং পুকুরগুলির অন্তর্ভুক্ত রয়েছে।
ক্রিস্টিন স্ট্যানলি

ক্রিস্টিন স্ট্যানলি () হলেন একজন তাইওয়ান-আমেরিকান মিশ্র মার্শাল আর্টিস্ট যিনি ইনভিক্‌টা ফাইটিং চ্যাম্পিয়নশিপের ফ্লাইওয়েট বিভাগে প্রতিদ্বন্দ্বিতা করেন।
কাদাল আজিবাতিল্লাই

কাদাল আজিবাতিল্লাই () হচ্ছে ২০০২ সালে মুক্তিপ্রাপ্ত একটি তামিল প্রণয়ধর্মী চলচ্চিত্র। চলচ্চিত্রটিতে অভিনয় করেছিলেন সিলামবারাসান (তার অভিনীত প্রথম চলচ্চিত্র যেটাতে তিনি একজন নায়ক, এর আগে তিনি শিশুশিল্পী হিসেবে তামিল চলচ্চিত্র জগতে ছিলেন) এবং চার্মি কৌর। চলচ্চিত্রটির পরিচালক ছিলেন সিলামবারাসেরন বাবা টি. রাজেন্দ্র এবং প্রযোজক ছিলেন সিলামবারাসানেরই মা ঊষা। তেমন একটা ব্যবসাসফল চলচ্চিত্র ছিলোনা এটি তবে এটি ছিলো সিলামবারাসানের চলচ্চিত্র কর্মজীবনের প্রবেশপথ। চলচ্চিত্রটির সঙ্গীত পরিচালনা টি রাজেন্দ্র নিজেই করেছিলেন।
অ্যাঞ্জেলা রিভেরা-পার

অ্যাঞ্জেলা রিভেরা-পার () হলেন একজন আমেরিকান মহিলা কিকবক্সার এবং মিশ্র মার্শাল আর্টিস্ট।
অ্যাঞ্জেলা রিভেরা-পার ডাব্লুএমসি বা বিশ্ব মুইথাই কাউন্সিল খেতাব অর্জনের জন্য মিরিয়াম নাকামোটো, জার্মেইন ডি রান্ডামি, জুলি কিচেনের মতো লড়াকুদের সাথে লড়েছেন।
জঁ বোদ্রিয়ার

জঁ বোদ্রিয়ার (, ; ২৭ জুলাই ১৯২৯ – ৬ মার্চ ২০০৭) ছিলেন একজন ফরাসি সমাজবিজ্ঞানী, দার্শনিক ও সংস্কৃতিতাত্ত্বিক। তিনি গণমাধ্যম, সমসাময়িক সংস্কৃতি ও প্রযুক্তিগত যোগাযোগের বিশ্লেষণের পাশাপাশি সিমুলেশন ও অধিবাস্তবতার মতো ধারণা প্রবর্তনের জন্য বিশেষভাবে খ্যাত। তিনি ভোগবাদ, লিঙ্গসম্পর্ক, অর্থনীতি, সামাজিক ইতিহাস, শিল্প, পাশ্চাত্য পররাষ্ট্রনীতি, জনপ্রিয় সংস্কৃতিসহ বিচিত্র বিষয় নিয়ে লেখালিখি করেছেন। তাঁর সর্বাধিক পরিচিত রচনাগুলোর মধ্যে রয়েছে "প্রলোভন" (১৯৭৮), "সিমুলাক্রা ও সিমুলেশন" (১৯৮১), "আমেরিকা" (১৯৮৬) এবং "উপসাগরীয় যুদ্ধ সংঘটিত হয়নি" (১৯৯১)। তাঁর কাজ প্রায়শই উত্তর-আধুনিকতাবাদ ও বিশেষভাবে উত্তর-কাঠামোবাদের সঙ্গে জড়িত।
ডাব্লিউডাব্লিউই ব্যাকস্টেজ

ডাব্লুডব্লিউই ব্যাকস্টেজটি ছিল একটি পেশাদার রেসলিং স্টুডিও শো যা এফএস ১-এ প্রতি মঙ্গলবার পূর্ব অঞ্চলের সময় অনুযাায়ী রাত ১১:০০টায় সরাসরি সম্প্রচারিত হয়েছিল। রিনি ইয়ং এবং বুকার টি অনুষ্ঠানটি পরিচালনা করেছিলেন। 
২০১৯ সালের ১৫ ই অক্টোবর এবং ২৫ অক্টোবরের অনুষ্ঠানের বিশেষ পূর্ববর্তী পর্বগুলিসহ এই অনুষ্ঠানের প্রিমিয়ার ২০১৯ সালের ৫ নভেম্বর প্রচারিত হয়েছিল। ২০২০ সালের ১৩ মার্চ করোনাভাইরাসের বৈশ্বিক মহামারি কারণে অনুষ্ঠানের চিত্রগ্রহণ বন্ধ হয়ে যায়। ২০২০ সালের ২২ শে জুন এফএস ১ ঘোষণা করে যে অনুষ্ঠানটি আর কোনও সাপ্তাহিকভাবে প্রচারিত হবে না এবং অনুষ্ঠান তৈরী স্থগিত করা হয়েছে। 
"ডাব্লুডব্লিউই ব্যাকস্টেজটি" রিনি ইয়াং এবং বুকার টি অনুুুষ্ঠানটি পরিচালনা করে, যিনি ডাব্লিউডাব্লিউয়ের সবচেয়ে বড় খবর এবং গল্পগুলি অন্যান্য অবদানকারী এবং বিশ্লেষকদের আলোচনা করেছিলেন।
"ডাব্লিউডাব্লিউয়ের ব্যাকস্টেজের" বৈশিষ্ট্যযুক্ত অন-এয়ার কর্মীদের নাম:
গ্রে রয়্যাল

গ্রে রওয়েল (; যিনি "গর্জিয়াস" গ্রে রয়্যাল নামে পরিচিত) একজন মার্কিন পেশাদার কুস্তিগির। ক্যারিয়ারের শুরুতে তিনি রিপ রজার্স ও পেজ হোয়াটলির সাথে "কনভার্টিবল ব্লন্ডস" নামক হিলের সদস্য ছিলেন।
সাম্যুয়েল দ্য শঁপল্যাঁ

সাম্যুয়েল দ্য শঁপল্যাঁ (, ) (আনুমানিক ১৩ আগস্ট ১৫৬৭ – ২৫ ডিসেম্বর ১৬৩৫) ছিলেন একজন ফরাসি ঔপনিবেশিক, নাবিক, মানচিত্রবিদ, নকশাবিদ, সৈনিক, অনুসন্ধানী, ভূগোলবিদ, জাতিতত্ত্ববিদ, কূটনীতিক ও ইতিবৃত্তকার। তিনি অতলান্তিক মহাসাগরে ২১ থেকে ২৯টি সমুদ্রযাত্রা করেন এবং ১৬০৮ সালের ৩ জুলাই কেবেক ও নব্য ফ্রান্সের প্রতিষ্ঠা করেন। কানাডীয় ইতিহাসের একজন গুরুত্বপূর্ণ ব্যক্তিত্ব শঁপল্যাঁ তাঁর অনুসন্ধানকালে প্রথম নির্ভুল উপকূলীয় মানচিত্র তৈরি করেন এবং অসংখ্য ঔপনিবেশিক বসতি স্থাপন করেন।
আকাশ-প্রদীপ

আকাশপ্রদীপ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৩৯ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর একটি উল্লেখযোগ্য সৃষ্টি।
রবীন্দ্রনাথ তাঁর "আকাশপ্রদীপ" কাব্যগ্রন্থটি সুধীন্দ্রনাথ দত্তকে উৎসর্গ করেন।
রবীন্দ্রনাথের অন্ত্যপর্বের অন্যান্য কাব্যের মতই "আকাশপ্রদীপ" গ্রন্থেও মানবজীবনের আনন্দ-হতাশার কথা বর্ণিত হয়েছে। এতে যেসব আধুনিক কবি রবীন্দ্রনাথের কাব্যসৃষ্টিকে কালবারিত বলে মনে করতেন তাঁদের প্রতি কিঞ্চিৎ কটাক্ষ আছে।
খায়রুল এনাম

খায়রুল এনাম বাংলাদেশের লক্ষ্মীপুর জেলার রাজনীতিবিদ, আইনজীবী ও লক্ষ্মীপুর-৩ আসনের সাবেক সংসদ সদস্য।
খায়রুল এনাম লক্ষ্মীপুর জেলায় জন্মগ্রহণ করেন।
খায়রুল এনাম ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-৩ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনেও তিনি বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-৩ আসন থেকে সংসদ সদস্য নির্বাচিত হন।
নুরুল আমীন ভূঞা

নুরুল আমীন ভূঞা বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-৩ আসনের সাবেক সংসদ সদস্য।
নুরুল আমীন ভূঞা লক্ষ্মীপুর জেলায় জন্মগ্রহণ করেন।
নুরুল আমীন ভূঞা ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লক্ষ্মীপুর-৩ আসন থেকে সংসদ সদস্য নির্বাচিত হন।
আবদুচ ছাত্তার

আবদুচ ছাত্তার যিনি আবদুচ ছাত্তার মাস্টার নামে পরিচিত। বাংলাদেশের লক্ষ্মীপুর জেলার রাজনীতিবিদ ও লক্ষ্মীপুর-৩ আসনের সাবেক সংসদ সদস্য।
আবদুচ ছাত্তার মাস্টার লক্ষ্মীপুর জেলার সদর উপজেলা ভবানীগঞ্জ ইউনিয়নের ভবানীগঞ্জ গ্রামে জন্মগ্রহণ করেন।
আবদুচ ছাত্তার ১৯৮৮ সালের চতুর্থ জাতীয় সংসদ নির্বাচনে সম্মিলিত বিরোধী দলের প্রার্থী হিসেবে লক্ষ্মীপুর-৩ আসন থেকে সংসদ সদস্য নির্বাচিত হন।
পরিশেষ (কাব্যগ্রন্থ)

পরিশেষ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৩২ সালে প্রকাশিত হয়।
রবীন্দ্রনাথের শেষ জীবনের কাব্যগুলিতে লক্ষ্যনীয় অতীত দুঃখের স্মৃতিচারণা, বাহ্যিক বস্তুর প্রতি আসক্তি-নিরাসক্তির দ্বন্দ্ব ইত্যাদি বিষয় "পরিশেষ" কাব্যেও বর্তমান।
রোগশয্যায়

রোগশয্যায় হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪০ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি।
পৃথিবী আমারে চায়

পৃথিবী আমারে চায় হল একটি জনপ্রিয় বাংলা চলচ্চিত্র যা পরিচালনা করেন নীরেন লাহিড়ী। এই চলচ্চিত্রটি ৩ মে ১৯৫৭ সালে এইচ এন সি প্রোডাকশান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, ছবি বিশ্বাস, তুলসী চক্রবর্তী এবং অসিতবরণ মুখোপাধ্যায়।
পরদেশী (২০১৩-এর চলচ্চিত্র)

পরদেশী () ২০১৩ সালে মুক্তিপ্রাপ্ত একটি ভারতীয় তামিল- ভাষার চলচ্চিত্র । যা বালা রচিত এবং পরিচালনা করেছেন অথর্ব, বৈধিকা এবং ধনসিকা । ছবিটির সংগীত পরিচালনা করেছেন জিভি প্রকাশ কুমার ।
নব্য ফ্রান্স

নব্য ফ্রান্স (), যা ফরাসি উত্তর আমেরিকান সাম্রাজ্য বা রাজকীয় নব্য ফ্রান্স হিসেবেও পরিচিত, ছিল আমেরিকায় ফ্রান্স কর্তৃক উপনিবেশিত এলাকা। এই উপনিবেশায়ন ১৫৩৪ সালে জাক কার্তিয়ের সেন্ট লরেন্স উপসাগর অনুসন্ধানের মাধ্যমে শুরু হয় এবং ১৭৬৩ সালে প্যারিস চুক্তির মাধ্যমে গ্রেট ব্রিটেন ও স্পেনের নিকট নব্য ফ্রান্স সমর্পণের মাধ্যমে সমাপ্ত হয়।